VALSTYBINĖS MOKESČIŲ INSPEKCIJOS
PRIE LIETUVOS RESPUBLIKOS FINANSŲ MINISTERIJOS
VIRŠININKAS

ĮSAKYMAS

DĖL VALSTYBINĖS MOKESČIŲ INSPEKCIJOS PRIE lIETUVOS RESPUBLIKOS FINANSŲ MINISTERIJOS VIRŠININKO 2007 M. SAUSIO 15 D. ĮSAKYMO NR. VA-2 „DĖL METINIŲ PELNO MOKESČIO DEKLARACIJŲ PLN204, PLN204A, PLN204N, PLN204U FORMŲ BEI JŲ UŽPILDYMO TAISYKLIŲ PATVIRTINIMO“ PAKEITIMO

2019 m. birželio 28 Nr. VA-55

Vilnius

Pakeičiu Valstybinės mokesčių inspekcijos prie Lietuvos Respublikos finansų ministerijos viršininko 2007 m. sausio 15 d. įsakymą Nr. VA-2 „Dėl Metinių pelno mokesčio deklaracijų PLN204, PLN204A, PLN204N, PLN204U formų bei jų užpildymo taisyklių patvirtinimo“:

1.	Pakeičiu nurodytu įsakymu patvirtintą Metinės pelno mokesčio deklaracijos formą PLN204 ir ją išdėstau nauja redakcija (versija 06) (pridedama).

2.	Pakeičiu nurodytu įsakymu patvirtintą Metinės pelno mokesčio deklaracijos formą PLN204A ir ją išdėstau nauja redakcija (versija 06) (pridedama).

3.	Pakeičiu nurodytu įsakymu patvirtintą Metinės pelno mokesčio deklaracijos formą PLN204N ir ją išdėstau nauja redakcija (versija 06) (pridedama).

4.	Pakeičiu nurodytu įsakymu patvirtintą Metinės pelno mokesčio deklaracijos formą PLN204U ir ją išdėstau nauja redakcija (versija 06) (pridedama).

5.	Pakeičiu nurodytu įsakymu patvirtintas Metinių pelno mokesčio deklaracijų PLN204, PLN204A, PLN204N, PLN204U formų (versija 06) užpildymo taisykles:

5.1. Pakeičiu 1 punktą ir jį išdėstau taip:

„1. Šios Metinių pelno mokesčio deklaracijų PLN204, PLN204A, PLN204N, PLN204U formų užpildymo taisyklės (toliau – Taisyklės) nustato metinių pelno mokesčio deklaracijų 06 versijos PLN204, PLN204A, PLN204N, PLN204U formų (toliau – deklaracija) užpildymo ir pateikimo mokesčių administratoriui tvarką.“

5.2. Pakeičiu 11.2 papunktį ir jį išdėstau taip:

„11.2. Deklaracijos PLN204A forma – Lietuvos vienetai – neribotos civilinės atsakomybės juridiniai asmenys. Deklaracijos PLN204A forma pelno mokestį taip pat turi deklaruoti Lietuvos Respublikoje įsteigtas kolektyvinio investavimo subjektas, neturintis juridinio asmens statuso;“.

5.3. Pakeičiu 12.5.6 papunktį ir jį išdėstau taip:

„12.5.6. PLN204E priedas užpildomas, jeigu Lietuvos vienetas per mokestinį laikotarpį išmokėjo neapmokestinamų dividendų Lietuvos vienetams ir / ar nuolatinėms buveinėms pagal PMĮ 33 straipsnio 2 dalį, kolektyvinio investavimo subjektų dalyviams, draudimo įmonėms, vykdančioms profesinių pensijų kaupimo veiklą, užsienio vienetams pagal PMĮ 34 straipsnio 2 dalį bei kolektyvinio investavimo subjektams ar rizikos ir privataus kapitalo subjektams, kuriems išmokami dividendai pagal PMĮ nuostatas pelno mokesčiu yra neapmokestinami;“.

5.4. Pakeičiu 12.5.7 papunktį ir jį išdėstau taip:

„12.5.7. PLN204K priedas užpildomas, jeigu Lietuvos vienetas pagal PMĮ 39 straipsnio nuostatas turi skaičiuoti kontroliuojamojo užsienio vieneto ir (arba) nuolatinės buveinės užsienio valstybėje pozityviąsias pajamas. Šio PLN204K priedo neužpildo užsienio vienetų nuolatinės buveinės;“.

5.5. Pripažįstu netekusiu galios 19.3 papunktį.

5.6. Pakeičiu 19.4 papunktį ir jį išdėstau taip:

„19.4. Deklaracijos 4 laukelyje – nurodomas vieneto mokestinio laikotarpio metinis vidutinis sąrašuose esančių darbuotojų skaičius. Vidutinis metinis sąrašuose esančių darbuotojų skaičius apskaičiuojamas pagal Vidutinio metinio darbuotojų skaičiaus pagal sąrašą apskaičiavimo taisykles, patvirtintas Lietuvos Respublikos finansų ministro 2002 m. gegužės 15 d. įsakymu Nr. 134 „Dėl Vidutinio metinio darbuotojų skaičiaus pagal sąrašą apskaičiavimo taisyklių patvirtinimo“;“.

5.7. Papildau 19.11 papunkčiu:

„19.11. Vienetai, kurie pripažindami palūkanų sąnaudas taiko PMĮ 301 straipsnio 7 dalies 1 punktą, 17A laukelio atitinkamame langelyje pasirenka „Taip“, priešingu atveju pasirenka „Ne“. PMĮ 301 straipsnio 7 dalies 1 punkte nurodyta, kad palūkanos neperskaičiuojamos paskolų, skirtų ilgalaikiams viešosios infrastruktūros projektams, kurių tikslas yra sukurti, modernizuoti, valdyti ir (arba) prižiūrėti viešiesiems interesams tenkinti skirtą turtą, finansuoti, kai projekto vykdytojas, jo turtas yra, palūkanų sąnaudos patiriamos ir pajamos gaunamos Europos Sąjungos valstybėje narėje, palūkanoms. Projektų priskyrimo prie ilgalaikių viešosios infrastruktūros projektų kriterijus ir tvarką nustato Lietuvos Respublikos Vyriausybė ar jos įgaliota institucija.“

5.8. Pakeičiu 26 punkto pirmąją pastraipą ir ją išdėstau taip:

„26. Deklaracijos 27 laukelyje įrašoma bendra suma pajamų, kurios, apskaičiuojant apmokestinamąjį pelną, į mokesčio bazę (pajamas) pagal PMĮ nuostatas neįtraukiamos, t. y. 28, 29, 30, 31, 31A laukeliuose nurodomų bei kitų, neįtraukiamų į mokesčio bazę, tačiau nenurodomų šiuose laukeliuose, pajamų suma. Kadangi 27 laukelyje įrašomos ir kitos 28, 29, 30, 31, 31A nenurodomos ir į mokesčio bazę neįtraukiamos pajamos, tai 27 laukelyje įrašyta suma gali sutapti arba būti didesnė už 28, 29, 30, 31 ir 31A laukelių sumą:“.

5.9. Papildau 26.5 papunkčiu:

„26.5. Deklaracijos 31A laukelyje įrašoma Lietuvos vieneto gautų pajamų suma pagal PMĮ 39 straipsnio 10 dalių nuostatas (kai Lietuvos vienetas perleidžia savo turimą kontroliuojamojo užsienio vieneto dalį arba per nuolatinę buveinę, nurodytą PMĮ 2 straipsnio 41 dalies 2 punkte, vykdomą veiklą ir bet kuri iš perleidimo gautų pajamų dalis anksčiau buvo įtraukta į pozityviąsias pajamas, apskaičiuojant už šias pajamas mokėtino pelno mokesčio sumą, ta pajamų dalis neįtraukiama į Lietuvos vieneto pelno mokesčio bazę).“

5.10. Pakeičiu 27 punkto pirmąją pastraipą ir ją išdėstau taip:

„27. Deklaracijos 32 laukelyje įrašoma bendra suma sąnaudų (leidžiamų ir ribojamų dydžių leidžiamų atskaitymų), kurios, apskaičiuojant apmokestinamąjį pelną, atimamos iš pajamų, kai skiriasi jų pripažinimo sąnaudomis laikotarpiai ar pripažinimas sąnaudomis finansinėje apskaitoje ir apskaičiuojant apmokestinamąjį pelną – t. y. 33, 34, 35, 36, 36A laukelių bei kitų sąnaudų, mažinančių pelną (didinančių nuostolius), tačiau nenurodomų šiuose laukeliuose, suma. Deklaracijos 32 laukelyje įrašyta sąnaudų, mažinančių pelną (didinančių nuostolius), bendra suma gali sutapti arba būti didesnė už 33, 34, 35, 36 ir 36A laukelių sumą, kadangi 32 laukelyje įrašomos ir kitos mažinančios pelną (didinančios nuostolius) sąnaudos, nepatenkančios į 33, 34, 35, 36, 36A laukelius:“.

5.11. Papildau 27.5 papunkčiu:

„27.5. Deklaracijos 36A laukelyje įrašoma ribojamų dydžių leidžiamais atskaitymais pripažįstama praėjusių mokestinių laikotarpių palūkanų sąnaudų suma, kuri gali būti perkeliama į kitus mokestinius laikotarpius neribotą laikotarpį ir atskaitoma, taikant PMĮ 301 straipsnyje nustatytus apribojimus.“

5.12. Pakeičiu 29 punktą ir jį išdėstau taip:

„29. Deklaracijos 38 laukelyje iš PLN204K priedo K16 laukelio įrašoma į pajamas įtraukiama kontroliuojamųjų užsienio subjektų pozityviųjų pajamų suma. Jei užpildomas ne vienas PLN204K priedo lapas, 38 laukelyje įrašoma suma, apskaičiuota, sudėjus visų PLN204K priedo lapų K16 laukelių sumas. PLN204K priedo užpildymo tvarka paaiškinta Taisyklių XII skyriuje.“

5.13. Papildau 301 punktu:

„301. Deklaracijos 39A laukelyje įrašoma mokestinio laikotarpio veiklos, apmokestinamos pagal PMĮ 5 straipsnio 7–9 dalių nuostatas, pelno (nuostolių) suma. Nuostolių suma deklaracijos 39A laukelyje įrašoma su minuso (-) ženklu.“

5.14. Pakeičiu 31 punktą ir jį išdėstau taip:

„31. Deklaracijos 40 ir 41 laukeliuose įrašomas vieneto mokestinio laikotarpio veiklos pelnas ar nuostoliai be VP ir / ar išvestinių finansinių priemonių perleidimo rezultato ir veiklos, apmokestinamos pagal PMĮ 5 straipsnio 7–9 dalių nuostatas, rezultato. Veiklos rezultatas apskaičiuojamas, prie deklaracijos 37 laukelyje įrašytos mokestinio laikotarpio veiklos (be pozityviųjų pajamų) pelno (nuostolių) sumos pridėjus 38 laukelyje įrašytą pozityviųjų pajamų sumą ir atėmus 39 laukelyje įrašytą VP ir / ar išvestinių finansinių priemonių perleidimo rezultatą (pelną ar nuostolį) bei atėmus 39A laukelyje įrašytą veiklos, apmokestinamos pagal PMĮ 5 straipsnio 7– 9 dalių nuostatas, rezultatą (pelną ar nuostolį). Jei apskaičiuojamas veiklos pelnas, pelno suma įrašoma 40 laukelyje, jei apskaičiuojami veiklos nuostoliai, nuostolių suma įrašoma 41 laukelyje. Jei, apskaičiuojant veiklos rezultatą, gaunamas nulis (0), tai nulis (0) turi būti įrašomas 40 laukelyje.“

5.15. Pakeičiu 32 punktą ir jį išdėstau taip:

„32. Deklaracijos 42 laukelyje įrašoma iš pajamų atskaitoma pagal LPĮ vieneto suteiktos paramos bendra suma, apskaičiuojama pagal PMĮ 28 straipsnio 2 dalies nuostatas. Deklaracijos 42 laukelio suma negali būti didesnė kaip 40 procentų apmokestinamojo pelno sumos, apskaičiuotos iš pajamų neatėmus išmokų paramai ir mokestinių laikotarpių nuostolių sumų. Apmokestinamojo pelno suma, iš kurios gali būti atskaitomos išmokos paramai, apskaičiuojama, sudėjus deklaracijos 39 ir / ar 39A, ir / ar 40 laukeliuose įrašytas pelno sumas, t. y. sudėjus VP ir / ar išvestinių finansinių priemonių perleidimo pelno, ir / ar veiklos, apmokestinamos pagal PMĮ 5 straipsnio 7–9 dalių nuostatas, pelno ir / ar veiklos pelno sumas. Jeigu deklaracijos 39 laukelyje apskaičiuota VP ir / ar išvestinių finansinių priemonių perleidimo pelno suma, ir / ar 39A laukelyje veiklos, apmokestinamos pagal PMĮ 5 straipsnio 7–9 dalių nuostatas, pelno suma, o 41 laukelyje – veiklos nuostolių suma, tai apmokestinamojo pelno suma, iš kurios gali būti atskaitomos išmokos paramai, yra lygi šių sumų skirtumui (pelnui), jei 39 ir / ar 39A laukelio suma yra didesnė už 41 laukelio sumą.“

5.16. Papildau 331 punktu:

„331. Deklaracijos 43A laukelyje įrašoma mokestinio laikotarpio veiklos, apmokestinamos pagal PMĮ 5 straipsnio 7–9 dalių nuostatas, pelno suma po atskaitymų paramai (apskaičiuojama, iš 39A laukelyje įrašytos veiklos, apmokestinamos pagal PMĮ 5 straipsnio 7–9 dalių nuostatas, pelno sumos atėmus atskaitomą paramos sumą). Jei iš minėtos veiklos pelno parama neatskaitoma, tai 43A laukelyje įrašoma 39A laukelyje apskaičiuota pelno suma.“

5.17. Papildau 332 punktu:

„332. Deklaracijos 43B laukelyje įrašoma atskaityta veiklos, apmokestinamos pagal PMĮ 5 straipsnio 7–9 dalių nuostatas, praėjusių mokestinių metų nuostolių suma (PMĮ 30 straipsnio 21 dalis). 43B laukelio suma negali būti didesnė nei 43A laukelio suma.“

5.18. Pakeičiu 34 punktą ir jį išdėstau taip:

„34. Deklaracijos 44 laukelyje įrašoma mokestinio laikotarpio VP ir / ar išvestinių finansinių priemonių perleidimo pelno suma po atskaitymų paramai (apskaičiuojama, iš 39 laukelyje įrašytos VP ir / ar išvestinių finansinių priemonių perleidimo pelno sumos atėmus atskaitomą paramos sumą). Jei iš VP ir / ar išvestinių finansinių priemonių perleidimo pelno parama neatskaitoma, tai šiame 44 laukelyje įrašoma 39 laukelyje įrašyta VP ir / ar išvestinių finansinių priemonių perleidimo pelno suma.

Bendra iš 39A laukelyje įrašyto veiklos, apmokestinamos pagal PMĮ 5 straipsnio 7–9 dalių nuostatas, pelno, 40 laukelyje įrašyto veiklos pelno ir 39 laukelyje įrašyto VP ir / ar išvestinių finansinių priemonių perleidimo pelno atskaitoma paramos suma negali būti didesnė už 42 laukelyje įrašytą paramos sumą.“

5.19. Pakeičiu 35 punktą ir jį išdėstau taip:

„35. Deklaracijos 45, 46, 47 ir 47A laukeliuose vienetai turi įrašyti PMĮ 30 straipsnyje nustatyta tvarka iš pajamų atskaitomus ankstesnių mokestinių laikotarpių nuostolius, atsižvelgdami į PMĮ 30 straipsnio 4 dalyje ir 43 straipsnio 7 dalyje nustatytas perkeliamų ankstesnių mokestinių laikotarpių nuostolių dydį ribojančias nuostatas (iki 70 procentų apmokestinamojo pelno, apskaičiuoto PMĮ 11 straipsnyje nustatyta tvarka, neatėmus ankstesnių mokestinių laikotarpių nuostolių), išskyrus vienetus, kurių apmokestinamasis pelnas apmokestinamas, taikant PMĮ 5 straipsnio 2 dalyje nustatytą 5 procentų tarifą:

35.1. Deklaracijos 45 laukelyje įrašoma iš veiklos pelno atskaitoma perkeliamų veiklos nuostolių suma negali viršyti 70 procentų 43 laukelyje įrašytos mokestinio laikotarpio veiklos pelno po atskaitymų paramai sumos, jeigu 43 laukelio suma didesnė už nulį (0) ir jeigu neužpildyti 47 ir 47A laukeliai.

Jeigu apskaičiuojamas veiklos pelnas (užpildytas 43 laukelis) ir užpildytas 47 laukelis (veiklos nuostoliai atskaitomi iš VP ir / ar išvestinių finansinių priemonių perleidimo pelno) ir / ar veiklos, apmokestinamos pagal PMĮ 5 straipsnio 7–9 dalių nuostatas, pelno (užpildytas 47A laukelis), tai 45, 47 ir 47A laukelių suma negali būti didesnė kaip 70 procentų sumos, apskaičiuotos, sudėjus 43, 43A ir 44 laukelių sumas ir atėmus 43B ir 46 laukelių sumas.

Jeigu apskaičiuojamas veiklos pelnas (užpildytas 43 laukelis) ir užpildyti 47 ir 47A laukeliai (veiklos nuostoliai atskaitomi iš VP ir / ar išvestinių finansinių priemonių perleidimo pelno, ir / ar veiklos, apmokestinamos pagal PMĮ 5 straipsnio 7–9 dalių nuostatas, pelno), tai 45, 47 ir 47A laukelių suma negali būti didesnė kaip 70 procentų sumos, apskaičiuotos, sudėjus 43, 43A ir 44 laukelių sumas ir atėmus 43B ir 46 laukelių sumas.

Vienetų, kurie taiko PMĮ 5 straipsnio 2 dalyje nustatytą 5 procentų mokesčio tarifą, perkeliami nuostoliai atskaitomi, netaikant 70 procentų apribojimo;

35.2. Deklaracijos 46 laukelyje turi būti įrašoma iš VP ir / ar išvestinių finansinių priemonių perleidimo pelno atskaityta perkeliamų VP ir / ar išvestinių finansinių priemonių perleidimo nuostolių suma.

Jeigu apskaičiuojamas veiklos ir veiklos, apmokestinamos pagal PMĮ 5 straipsnio 7–9 dalių nuostatas, bei VP ir / ar išvestinių finansinių priemonių perleidimo pelnas (užpildyti deklaracijos 43 ir 44 laukeliai, įskaitant atvejus, kai 43 laukelio suma lygi nuliui (0)), tai finansų įstaigos 46 laukelyje turi įrašyti sumą, neviršijančią 70 procentų 44 laukelyje įrašytos VP ir / ar išvestinių finansinių priemonių perleidimo pelno po atskaitymų paramai sumos.

Jeigu mokestiniu laikotarpiu nevykdoma apmokestinama pagal PMĮ 5 straipsnio 7–9 dalių nuostatas veikla ir apskaičiuojamas veiklos nuostolis (užpildytas 41 laukelis), o iš VP ir / ar išvestinių finansinių priemonių perleidimo – pelnas (užpildytas 44 laukelis) ir jo suma didesnė už 41 įrašytą veiklos nuostolių sumą, tai finansų įstaigų 46 laukelyje įrašoma perkeliamų VP ir / ar išvestinių finansinių priemonių perleidimo nuostolių suma negali būti didesnė kaip 70 procentų 44 ir 41 laukelių sumų skirtumo sumos.

Jeigu apskaičiuojami veiklos nuostoliai (užpildytas 41 laukelis) ir veiklos, apmokestinamos pagal PMĮ 5 straipsnio 7–9 dalių nuostatas, pelno suma, apskaičiuota, iš 43A laukelio atėmus 43B laukelyje įrašomą perkeliamų nuostolių sumą, yra mažesnė nei 41 laukelyje nurodyta veiklos nuostolių suma, tai finansų įstaigos perkeliamų VP ir / ar išvestinių finansinių priemonių perleidimo nuostolių suma negali būti didesnė kaip 70 procentų sumos, apskaičiuotos, sudėjus 44 ir 43A laukelių sumas ir atėmus 41 ir 43B laukelių sumas.

Vienetai, kurie taiko PMĮ 5 straipsnio 2 dalyje nustatytą 5 procentų mokesčio tarifą, 46 laukelyje gali įrašyti perkeliamų VP ir / ar išvestinių finansinių priemonių perleidimo nuostolių sumą, neviršijančią 44 laukelyje įrašytos VP ir / ar išvestinių finansinių priemonių perleidimo pelno po atskaitymų paramai sumos, neatsižvelgdami į tai, kad vienetas apskaičiavo veiklos nuostolį (užpildė 41 laukelį);

35.3. Deklaracijos 47 laukelyje įrašoma iš VP ir / ar išvestinių finansinių priemonių perleidimo pelno sumos, nurodytos 44 laukelyje, atskaityta veiklos nuostolių suma;

Vienetų 47 laukelyje įrašoma iš VP ir / ar išvestinių finansinių priemonių perleidimo pelno atskaitoma veiklos nuostolių suma negali būti didesnė nei 44 ir 46 laukelių skirtumo suma.

Jeigu apskaičiuojami veiklos nuostoliai (užpildytas 41 laukelis), o VP ir / ar išvestinių finansinių priemonių perleidimo pelno suma, apskaičiuota, iš 44 laukelio atėmus 46 laukelyje įrašomą perkeliamų VP ir / ar išvestinių finansinių priemonių perleidimo nuostolių sumą, yra didesnė nei 41 laukelyje nurodyta veiklos nuostolių suma, tai ne finansų įstaigos iš likusios VP ir / ar išvestinių finansinių priemonių perleidimo sumos, apskaičiuotos, iš 44 laukelio atėmus 46 ir 41 laukelių sumas, gali atskaityti ne didesnę kaip 70 procentų perkeliamų veiklos nuostolių sumą, kuri įrašoma 47 laukelyje.

Finansų įstaigos iš VP ir / ar išvestinių finansinių priemonių pelno gali atskaityti veiklos nuostolius ir užpildyti 47 laukelį, jeigu 46 laukelyje įrašyta perkeliamų VP ir / ar išvestinių finansinių priemonių nuostolių suma yra mažesnė kaip 70 procentų 44 laukelio sumos arba 46 laukelis neužpildytas ir abiem atvejais užpildytas 43 laukelis (apskaičiuotas veiklos pelnas). Jeigu apskaičiuojamas veiklos nuostolis (užpildytas 41 laukelis) ir veiklos, apmokestinamos pagal PMĮ 5 straipsnio 7—9 dalių nuostatas, pelno suma, apskaičiuota, iš 43A laukelio atėmus 43B laukelyje įrašomą perkeliamų nuostolių sumą, yra mažesnė nei 41 laukelyje nurodyta veiklos nuostolių suma, tai iš likusios VP ir / ar išvestinių finansinių priemonių perleidimo pelno sumos, apskaičiuotos, sudėjus 44 ir 43A laukelių sumas ir atėmus 41 ir 43B laukelių sumas, vienetas gali atskaityti perkeliamų veiklos nuostolių sumą, kuri įrašoma 47 laukelyje. Tačiau deklaracijos 47 ir 46 laukelių suma negali būti didesnė kaip 70 procentų sumos, apskaičiuotos, sudėjus 44 ir 43A laukelių sumas ir atėmus 41 ir 43B laukelių sumas.

Jeigu deklaracijos 46 laukelis neužpildytas (vienetas perkeliamų VP ir / ar išvestinių finansinių priemonių nuostolių neturėjo), tai 43, 43A ir 44 laukelių suma negali būti didesnė kaip 70 procentų sumos, apskaičiuotos, sudėjus 43, 43A ir 44 laukelių sumas ir atėmus 43B laukelio sumą.

Vienetai, kurių apmokestinamasis pelnas apmokestinamas, taikant PMĮ 5 straipsnio 2 dalyje nustatytą 5 procentų tarifą, 47 laukelyje įrašo iš veiklos pelno atskaitytą veiklos nuostolių sumą, netaikydami 70 procentų apribojimo;

35.4. Deklaracijos 47A laukelyje turi būti įrašoma iš veiklos, apmokestinamos pagal PMĮ 5 straipsnio 7—9 dalių nuostatas, pelno sumos, nurodytos 43A laukelyje, atskaityta veiklos nuostolių suma:

35.4.1. vienetų – finansų įstaigų, 47A laukelyje įrašyta perkeliamų veiklos nuostolių suma negali būti didesnė kaip 70 procentų 43A ir 43B laukelių sumų skirtumo, jeigu 43 laukelis lygus nuliui (0) ir 44 laukelis lygus nuliui (0).

Jeigu apskaičiuojami veiklos nuostoliai (užpildytas 41 laukelis), o 44 laukelis lygus nuliui (0), tai 47A laukelio suma negali būti didesnė kaip 70 procentų 43A laukelio sumos, atėmus 43B laukelio sumą ir atėmus veiklos nuostolį (41 laukelį).

Jeigu apskaičiuojami veiklos nuostoliai (užpildytas 41 laukelis) ir VP ir / ar išvestinių finansinių priemonių pelno suma (44 laukelis) yra mažesnė nei 41 laukelyje nurodyta veiklos nuostolių suma, tai 47A laukelio suma negali būti didesnė kaip 70 procentų sumos, apskaičiuotos, sudėjus 43A ir 44 laukelių sumas ir atėmus 43B ir 41 laukelių sumas;

35.4.2. vienetų – ne finansų įstaigų, 47A laukelyje įrašyta perkeliamų veiklos nuostolių suma negali būti didesnė kaip 70 procentų 43A ir 43B laukelių sumų skirtumo, jeigu 43 laukelis lygus nuliui (0) bei 44 ir 46 laukelių sumų skirtumas lygus nuliui (0).

Jeigu apskaičiuojami veiklos nuostoliai (užpildytas 41 laukelis), o 44 ir 46 laukelių sumų skirtumas lygus nuliui (0), tai 47A laukelio suma negali būti didesnė kaip 70 procentų 43A laukelio sumos, atėmus 43B laukelio sumą ir atėmus veiklos nuostolį (41 laukelį).

Jeigu apskaičiuojami veiklos nuostoliai (užpildytas 41 laukelis) ir VP ir / ar išvestinių finansinių priemonių pelno suma, apskaičiuota, iš 44 laukelio atėmus 46 laukelyje įrašomą perkeliamų nuostolių sumą, yra mažesnė nei 41 laukelyje nurodyta veiklos nuostolių suma, tai 47A laukelio suma negali būti didesnė kaip 70 procentų sumos, apskaičiuotos, sudėjus 43A ir 44 laukelių sumas ir atėmus 41, 43B ir 46 laukelių sumas;

35.4.3. vienetai, kurie taiko PMĮ 5 straipsnio 2 dalyje nustatytą 5 procentų mokesčio tarifą, 47A laukelyje įrašo iš veiklos, apmokestinamos pagal PMĮ 5 straipsnio 7–9 dalių nuostatas, pelno atskaitytą veiklos nuostolių sumą, netaikydami 70 procentų apribojimo.“

5.20. Pakeičiu 36 punktą ir jį išdėstau taip:

„36. Deklaracijos 48 laukelyje įrašoma PMĮ 11 straipsnyje nustatyta tvarka apskaičiuota apmokestinamojo pelno suma, kuri apskaičiuojama, iš 43 laukelyje įrašytos sumos atėmus 45 laukelyje įrašyta sumą, pridėjus 43A ir 44 laukelių sumą ir iš jos atėmus 43B ir 46 bei 47 ir 47A laukeliuose įrašytas sumas. Jeigu 41 laukelyje apskaičiuotas veiklos nuostolis, o 44 ir 43A laukelių suma, iš jos atėmus 43B, 46, 47 ir 47A laukeliuose įrašytas sumas, yra didesnė už 41 laukelio sumą, t. y. apskaičiuojamas pelnas, tai šio skirtumo suma įrašoma 48 laukelyje. Jeigu 41 ir 43A, ir 44 laukelių sumos, iš jos atėmus 43B, 46, 47 bei 47A laukeliuose įrašytas sumas, skirtumas yra lygus nuliui (0), tai 48 laukelyje įrašomas nulis (0).“

5.21. Pakeičiu 49 punktą ir jį išdėstau taip:

„49. Deklaracijos 61 laukelyje įrašoma PMĮ 39 straipsnio 11 ir 12 dalyse nustatyta tvarka atskaitoma nuo užsienio valstybėje arba zonoje įregistruoto ar kitaip organizuoto kontroliuojamojo užsienio subjekto pozityviųjų pajamų, įtrauktų į Lietuvos vieneto pajamas (nurodomas 38 laukelyje), sumokėto pelno mokesčio (ar jam tapataus mokesčio) suma. Ši suma į 61 laukelį turi būti įrašoma iš deklaracijos PLN204K priedo K22 laukelio. Jei užpildomas ne vienas deklaracijos PLN204K priedo lapas, 61 laukelyje turi būti įrašoma suma, apskaičiuota, sudėjus visų PLN204K priedo lapų K22 laukelių sumas.“

5.22. Papildau 531 punktu:

„531. Deklaracijos 65A laukelyje įrašoma PMĮ 41 straipsnio 2 dalies 1–6 ir 8 punktuose nustatytais vieneto reorganizavimo ar perleidimo atvejais pagal PMĮ 43 straipsnio nuostatas įsigyjančiajam vienetui perduotų veiklos, apmokestinamos pagal PMĮ 5 straipsnio 7–9 dalių nuostatas, mokestinių nuostolių suma (įskaitant perduotų nuostolių sumą, kuri susidarė nuo mokestinio laikotarpio, kurį įvyko reorganizavimo ar perleidimo procedūros, pradžios iki reorganizavimo ar perleidimo procedūrų pabaigos).“

5.23. Papildau 541 punktu:

„541. Deklaracijos 66A laukelyje įrašoma PMĮ 41 straipsnio 2 dalies 1–6 ir 8 punktuose nustatytais vieneto reorganizavimo ar perleidimo atvejais pagal PMĮ 43 straipsnio nuostatas iš perleidžiančiojo ar įsigyjamojo vieneto perimtų veiklos, apmokestinamos pagal PMĮ 5 straipsnio 7–9 dalių nuostatas, mokestinių nuostolių suma.“

5.24. Papildau 56.4 papunkčiu:

„56.4. Vienetai, kurie pripažindami palūkanų sąnaudas taiko PMĮ 301 straipsnio 7 dalies 1 punktą, 16A laukelio atitinkamame langelyje pasirenka „Taip“, priešingu atveju pasirenka „Ne“. PMĮ 301 straipsnio 7 dalies 1 punkte nurodyta, kad palūkanos neperskaičiuojamos paskolų, skirtų ilgalaikiams viešosios infrastruktūros projektams, kurių tikslas yra sukurti, modernizuoti, valdyti ir (arba) prižiūrėti viešiesiems interesams tenkinti skirtą turtą, finansuoti, kai projekto vykdytojas, jo turtas yra, palūkanų sąnaudos patiriamos ir pajamos gaunamos Europos Sąjungos valstybėje narėje, palūkanoms. Projektų priskyrimo prie ilgalaikių viešosios infrastruktūros projektų kriterijus ir tvarką nustato Lietuvos Respublikos Vyriausybė ar jos įgaliota institucija.“

5.25. Pakeičiu 62 punktą ir jį išdėstau taip:

„62. Deklaracijos 26 laukelyje įrašoma pagal PMĮ 31 straipsnio nuostatas neleidžiamiems atskaitymams priskiriamų sąnaudų bendra suma (sąnaudos, nesusijusios su pajamų uždirbimu ir ekonominės naudos gavimu, neapmokestinamosioms pajamoms (nurodytos 24 laukelyje) tenkantys leidžiami atskaitymai ir ribojamų dydžių leidžiami atskaitymai, sąnaudos, tenkančios per nuolatines buveines vykdomos veiklos pajamoms pagal PMĮ 31 straipsnio 1 dalies 19 punktą, neleidžiamiems atskaitymams priskiriamos palūkanų sąnaudos pagal PMĮ 301 straipsnio nuostatas ir kitos sąnaudos, pagal PMĮ 31 straipsnį priskiriamos neleidžiamiems atskaitymams.“

5.26. Papildau 621 punktu:

„621. Deklaracijos 26A laukelyje įrašoma pagal PMĮ 301 straipsnį einamaisiais metais apskaičiuota palūkanų sąnaudų suma.“

5.27. Papildau 631 punktu:

„631. Deklaracijos 27A laukelyje įrašoma Lietuvos vieneto gautų pajamų suma pagal PMĮ 39 straipsnio 10 dalies nuostatas (kai Lietuvos vienetas perleidžia savo turimą kontroliuojamojo užsienio vieneto dalį arba per nuolatinę buveinę, nurodytą PMĮ 2 straipsnio 41 dalies 2 punkte, vykdomą veiklą ir bet kuri iš perleidimo gautų pajamų dalis anksčiau buvo įtraukta į pozityviąsias pajamas, apskaičiuojant už šias pajamas mokėtino pelno mokesčio sumą, ta pajamų dalis neįtraukiama į Lietuvos vieneto pelno mokesčio bazę).“

5.28. Pakeičiu 65 punktą ir jį išdėstau taip:

„65. Deklaracijos 29 laukelyje iš deklaracijos PLN204K priedo K16 laukelio turi būti įrašoma į pajamas įtraukiama kontroliuojamųjų užsienio subjektų pozityviųjų pajamų suma. Jei užpildomas ne vienas PLN204K priedo lapas, 29 laukelyje įrašoma suma turi būti apskaičiuojama, sudėjus visų PLN204K priedo lapų K16 laukelių sumas. PLN204K priedo užpildymo tvarka paaiškinta Taisyklių XII skyriuje.“

5.29. Papildau 651 punktu:

„651. Deklaracijos 29A laukelyje įrašoma mokestinio laikotarpio veiklos, apmokestinamos pagal PMĮ 5 straipsnio 7–9 dalių nuostatas, pelno (nuostolių) suma. Nuostolių suma deklaracijos 29A laukelyje įrašoma su minuso (-) ženklu.“

5.30. Pakeičiu 66 punktą ir jį išdėstau taip:

„66. Deklaracijos 30 ir 31 laukeliuose įrašomas vieneto mokestinio laikotarpio veiklos pelnas ar nuostoliai be VP ir / ar išvestinių finansinių priemonių perleidimo rezultato ir veiklos, apmokestinamos pagal PMĮ 5 straipsnio 7–9 dalių nuostatas, rezultato. Veiklos rezultatas apskaičiuojamas, prie deklaracijos 28 laukelyje įrašytos mokestinio laikotarpio veiklos (be pozityviųjų pajamų) pelno (nuostolių) sumos pridėjus 29 laukelyje įrašytą pozityviųjų pajamų sumą ir atėmus veiklos, apmokestinamos pagal PMĮ 5 straipsnio 7–9 dalių nuostatas, rezultatą (29A laukelyje įrašytą sumą). Jei apskaičiuojamas veiklos pelnas, pelno suma įrašoma 30 laukelyje, jei veiklos nuostoliai – nuostolių suma įrašoma 31 laukelyje. Jei, apskaičiuojant veiklos rezultatą, apskaičiuojamas nulis (0), tai nulis (0) turi būti įrašomas 30 laukelyje.“

5.31. Pakeičiu 68 punktą ir jį išdėstau taip:

„68. Deklaracijos 33 laukelyje turi būti įrašoma iš pajamų atskaitoma pagal LPĮ suteiktos paramos bendra suma, apskaičiuojama pagal PMĮ 28 straipsnio 2 dalies nuostatas. Deklaracijos 33 laukelio suma negali būti didesnė nei 40 procentų apmokestinamojo pelno sumos, apskaičiuotos, iš pajamų neatėmus išmokų paramai ir mokestinių laikotarpių nuostolių sumų. Apmokestinamojo pelno suma, iš kurios gali būti atskaitomos išmokos paramai, apskaičiuojama, sudėjus deklaracijos 30 ir / ar 29 A, ir / ar 32 (jei 29A ir 32 laukeliuose įrašyta teigiama suma) laukelyje įrašytas pelno sumas, t. y. sudėjus veiklos pelno bei VP ir / ar išvestinių finansinių priemonių perleidimo pelno sumas bei veiklos, apmokestinamos pagal PMĮ 5 straipsnio 7–9 dalių nuostatas, pelno sumas. Jeigu deklaracijos 32 laukelyje apskaičiuota VP ir / ar išvestinių finansinių priemonių perleidimo pelno suma ir / ar veiklos, apmokestinamos pagal PMĮ 5 straipsnio 7–9 dalių nuostatas, pelno suma, o 31 laukelyje – veiklos nuostolių suma, tai apmokestinamojo pelno suma, iš kurios gali būti atskaitomos išmokos paramai, yra lygi šių sumų skirtumui (pelnui), jei 29A ir / ar 32 laukelio suma yra didesnė už 31 laukelio sumą.“

5.32. Papildau 691 punktu:

„691. Deklaracijos 34A laukelyje įrašoma mokestinio laikotarpio veiklos, apmokestinamos pagal PMĮ 5 straipsnio 7–9 dalių nuostatas, pelno suma po atskaitymų paramai (apskaičiuojama, iš 29A laukelyje įrašytos veiklos, apmokestinamos pagal PMĮ 5 straipsnio 7–9 dalių nuostatas, pelno sumos atėmus atskaitomos paramos sumą). Jei iš veiklos pelno parama neatskaitoma, tai 34A laukelyje įrašoma 29A laukelio apskaičiuota pelno suma.“

5.33. Papildau 692 punktu:

„692. Deklaracijos 34B laukelyje įrašoma atskaityta veiklos, apmokestinamos pagal PMĮ 5 straipsnio 7–9 dalių nuostatas, praėjusių mokestinių metų nuostolių suma (pagal PMĮ 30 straipsnio 21 dalies nuostatas). 34B laukelio suma negali būti didesnė nei 34A laukelio suma).“

5.34. Pakeičiu 70 punktą ir jį išdėstau taip:

„70. Deklaracijos 35 laukelyje įrašoma mokestinio laikotarpio VP ir / ar išvestinių finansinių priemonių perleidimo pelno suma po atskaitymų paramai (apskaičiuojama, iš 32 laukelyje įrašytos VP ir / ar išvestinių finansinių priemonių perleidimo pelno sumos atėmus atskaitomą paramos sumą). Jei iš VP ir / ar išvestinių finansinių priemonių perleidimo pelno parama neatskaitoma, tai šiame 35 laukelyje įrašoma 32 laukelyje įrašyta VP ir / ar išvestinių finansinių priemonių perleidimo pelno suma.

Bendra iš 29A laukelyje įrašyto veiklos, apmokestinamos pagal PMĮ 5 straipsnio 7–9 dalių nuostatas, pelno, 30 laukelyje įrašyto veiklos pelno ir 32 laukelyje įrašyto VP ir / ar išvestinių finansinių priemonių perleidimo pelno atskaitoma paramos suma negali būti didesnė už 33 laukelyje įrašytą paramos sumą.“

5.35. Pakeičiu 71 punktą ir jį išdėstau taip:

„71. Deklaracijos 36, 37, 38 ir 38A laukeliuose vienetai turi įrašyti PMĮ 30 straipsnyje nustatyta tvarka iš pajamų atskaitomus ankstesnių mokestinių laikotarpių nuostolius, atsižvelgdami į PMĮ 30 straipsnio 4 dalyje ir 43 straipsnio 7 dalyje nustatytas perkeliamų ankstesnių mokestinių laikotarpių nuostolių dydį ribojančias nuostatas (iki 70 procentų apmokestinamojo pelno, apskaičiuoto PMĮ 11 straipsnyje nustatyta tvarka, neatėmus ankstesnių mokestinių laikotarpių nuostolių), išskyrus vienetus, kurių apmokestinamasis pelnas apmokestinamas, taikant PMĮ 5 straipsnio 2 dalyje nustatytą 5 procentų tarifą. Deklaracijos 36–38 laukeliai užpildomi tokia tvarka:

71.1. deklaracijos 36 laukelyje įrašoma iš veiklos pelno atskaitoma perkeliamų veiklos nuostolių suma negali viršyti 70 procentų 34 laukelyje įrašytos mokestinio laikotarpio veiklos pelno po atskaitymų paramai sumos, jeigu 34 laukelio suma didesnė už nulį (0) ir neužpildyti 38 ir 34B laukeliai.

Jeigu apskaičiuojamas veiklos pelnas (užpildytas 34 laukelis) ir užpildytas 38 laukelis (veiklos nuostoliai atskaitomi iš VP ir / ar išvestinių finansinių priemonių perleidimo pelno) ir / ar veiklos, apmokestinamos pagal PMĮ 5 straipsnio 7–9 dalių nuostatas, pelnas (užpildytas 34A laukelis), tai 36, 38 ir 38A laukelių suma negali būti didesnė kaip 70 procentų sumos, apskaičiuotos, sudėjus 34, 34B ir 35 laukelių sumas ir atėmus 37 ir 34B laukelių sumas.

Vienetų, kurie taiko PMĮ 5 straipsnio 2 dalyje nustatytą 5 procentų mokesčio tarifą, perkeliami nuostoliai atskaitomi, netaikant 70 procentų apribojimo;

71.2. deklaracijos 37 laukelyje turi būti įrašoma iš VP ir / ar išvestinių finansinių priemonių perleidimo pelno atskaityta perkeliamų VP ir / ar išvestinių finansinių priemonių perleidimo nuostolių suma.

Jeigu apskaičiuojamas veiklos ir veiklos, apmokestinamos pagal PMĮ 5 straipsnio 7–9 dalių nuostatas, pelnas bei VP ir / ar išvestinių finansinių priemonių perleidimo pelnas (užpildyti deklaracijos 34, 34A ir 35 laukeliai, įskaitant atvejus, kai 34 laukelio suma lygi nuliui (0), tai finansų įstaigos 37 laukelyje turi įrašyti sumą, neviršijančią 70 procentų 35 laukelyje įrašytos VP ir / ar išvestinių finansinių priemonių perleidimo pelno po atskaitymų paramai sumos.

Jeigu mokestiniu laikotarpiu nevykdoma apmokestinama pagal PMĮ 5 straipsnio 7–9 dalių nuostatas veikla ir apskaičiuojamas veiklos nuostolis (užpildytas 31 laukelis), o iš VP ir / ar išvestinių finansinių priemonių perleidimo – pelnas (užpildytas 35 laukelis) ir jo suma didesnė už 31 įrašytą veiklos nuostolių sumą, tai finansų įstaigų 37 laukelyje įrašoma perkeliamų VP ir / ar išvestinių finansinių priemonių perleidimo nuostolių suma negali būti didesnė kaip 70 procentų 35 ir 31 laukelių sumų skirtumo.

Jeigu apskaičiuojami veiklos nuostoliai (užpildytas 31 laukelis) ir veiklos, apmokestinamos pagal PMĮ 5 straipsnio 7–9 dalių nuostatas, pelno suma, apskaičiuota, iš 34A laukelio atėmus 34B laukelyje įrašomą perkeliamų nuostolių sumą, yra mažesnė nei 41 laukelyje nurodyta veiklos nuostolių suma, tai finansų įstaigos perkeliamų VP ir / ar išvestinių finansinių priemonių perleidimo nuostolių suma negali būti didesnė kaip 70 procentų sumos, apskaičiuotos, sudėjus 35 ir 34A laukelių sumas ir atėmus 31 ir 34B laukelių sumas.

Vienetai, kurie taiko PMĮ 5 straipsnio 2 dalyje nustatytą 5 procentų mokesčio tarifą, 37 laukelyje gali įrašyti perkeliamų VP ir / ar išvestinių finansinių priemonių perleidimo nuostolių sumą, neviršijančią 35 laukelyje įrašytos VP ir / ar išvestinių finansinių priemonių perleidimo pelno po atskaitymų paramai sumos, neatsižvelgdami į tai, kad vienetas apskaičiavo veiklos nuostolį (užpildė 31 laukelį);

71.3. Deklaracijos 38 laukelyje turi būti įrašoma iš VP ir / ar išvestinių finansinių priemonių perleidimo pelno sumos, nurodytos 35 laukelyje, atskaityta veiklos nuostolių suma.

Vienetų 38 laukelyje įrašoma iš VP ir / ar išvestinių finansinių priemonių perleidimo pelno atskaitoma veiklos nuostolių suma negali būti didesnė kaip 35 ir 37 laukelių skirtumo suma.

Jeigu apskaičiuojami veiklos nuostoliai (užpildytas 31 laukelis), o VP ir / ar išvestinių finansinių priemonių perleidimo pelno suma, apskaičiuota, iš 35 laukelio atėmus 37 laukelyje įrašomą perkeliamų VP ir / ar išvestinių finansinių priemonių perleidimo nuostolių sumą, yra didesnė nei 31 laukelyje nurodyta veiklos nuostolių suma, tai ne finansų įstaigos iš likusios VP ir / ar išvestinių finansinių priemonių perleidimo sumos, apskaičiuotos, iš 35 laukelio atėmus 37 ir 31 laukelių sumas, gali atskaityti ne didesnę kaip 70 procentų perkeliamų veiklos nuostolių sumą, kuri įrašoma 38 laukelyje.

Finansų įstaigos iš VP ir / ar išvestinių finansinių priemonių pelno gali atskaityti veiklos nuostolius ir užpildyti 38 laukelį, jeigu 37 laukelyje įrašyta perkeliamų VP ir / ar išvestinių finansinių priemonių nuostolių suma yra mažesnė kaip 70 procentų 35 laukelio sumos arba 37 laukelis neužpildytas ir abiem atvejais užpildytas 34 laukelis (apskaičiuotas veiklos pelnas). Jeigu apskaičiuojamas veiklos nuostolis (užpildytas 31 laukelis) ir veiklos, apmokestinamos pagal PMĮ 5 straipsnio 7–9 dalių nuostatas, pelno suma, apskaičiuota, iš 34A laukelio atėmus 34B laukelyje įrašomą perkeliamų nuostolių sumą, yra mažesnė nei 31 laukelyje nurodyta veiklos nuostolių suma, tai iš likusios VP ir / ar išvestinių finansinių priemonių perleidimo pelno sumos, apskaičiuotos, sudėjus 34A ir 35 laukelių sumas ir atėmus 31 ir 34B laukelių sumas, vienetas gali atskaityti perkeliamų veiklos nuostolių sumą, kuri įrašoma 38 laukelyje. Tačiau deklaracijos 38 ir 37 laukelių suma negali būti didesnė kaip 70 procentų sumos, apskaičiuotos, sudėjus 35 ir 34A laukelių sumas ir atėmus 31 ir 34B laukelių sumas.

Jeigu deklaracijos 37 laukelis neužpildytas (vienetas perkeliamų VP ir / ar išvestinių finansinių priemonių nuostolių neturėjo), tai 34, 34A ir 35 laukelių suma negali būti didesnė kaip 70 procentų sumos, apskaičiuotos, sudėjus 34, 34A ir 35 laukelių sumas ir atėmus 34B laukelio sumą.

Vienetai, kurių apmokestinamasis pelnas apmokestinamas, taikant PMĮ 5 straipsnio 2 dalyje nustatytą 5 procentų tarifą, 38 laukelyje įrašo iš veiklos pelno atskaitytą veiklos nuostolių sumą, netaikydami 70 procentų apribojimo;

71.4. Deklaracijos 38A laukelyje turi būti įrašoma iš veiklos, apmokestinamos pagal PMĮ 5 straipsnio 7–9 dalių nuostatas, pelno sumos, nurodytos 34A laukelyje, atskaityta veiklos nuostolių suma:

71.4.1. vienetų – finansų įstaigų, 38A laukelyje įrašyta perkeliamų veiklos nuostolių suma negali būti didesnė kaip 70 procentų 34A ir 34B laukelių sumų skirtumo, jeigu 34 laukelis lygus nuliui (0) ir 35 laukelis lygus nuliui (0).

Jeigu apskaičiuojami veiklos nuostoliai (užpildytas 31 laukelis), o 35 laukelis lygus nuliui (0), tai 38A laukelio suma negali būti didesnė kaip 70 procentų 34A laukelio sumos, atėmus 34B laukelio sumą ir atėmus veiklos nuostolį (31 laukelį).

Jeigu apskaičiuojami veiklos nuostoliai (užpildytas 31 laukelis) ir VP ir / ar išvestinių finansinių priemonių pelno suma (35 laukelis) yra mažesnė nei 31 laukelyje nurodyta veiklos nuostolių suma, tai 38A laukelio suma negali būti didesnė kaip 70 procentų sumos, apskaičiuotos, sudėjus 34A ir 35 laukelių sumas ir atėmus 34B ir 31 laukelių sumas;

71.4.2. vienetų – ne finansų įstaigų, 38A laukelyje įrašyta perkeliamų veiklos nuostolių suma negali būti didesnė kaip 70 procentų 34A ir 34B laukelių sumų skirtumo, jeigu 34 laukelis lygus nuliui (0) bei 35 ir 37 laukelių sumų skirtumas lygus nuliui (0).

Jeigu apskaičiuojami veiklos nuostoliai (užpildytas 31 laukelis), o 35 ir 37 laukelių sumų skirtumas lygus nuliui (0), tai 38A laukelio suma negali būti didesnė kaip 70 procentų 34A laukelio sumos, atėmus 34B laukelio sumą ir atėmus veiklos nuostolį (31 laukelį).

Jeigu apskaičiuojami veiklos nuostoliai (užpildytas 31 laukelis) ir VP ir / ar išvestinių finansinių priemonių pelno suma, apskaičiuota, iš 35 laukelio atėmus 37 laukelyje įrašomą perkeliamų nuostolių sumą, yra mažesnė nei 31 laukelyje nurodyta veiklos nuostolių suma, tai 38A laukelio suma negali būti didesnė kaip 70 procentų sumos, apskaičiuotos, sudėjus 34A ir 35 laukelių sumas ir atėmus 31, 34B ir 37 laukelių sumas;

71.4.3. Vienetai, kurie taiko PMĮ 5 straipsnio 2 dalyje nustatytą 5 procentų mokesčio tarifą, 38A laukelyje įrašo iš veiklos, apmokestinamos pagal PMĮ 5 straipsnio 7–9 dalių nuostatas, pelno atskaitytą veiklos nuostolių sumą, netaikydami 70 procentų apribojimo.“

5.36. Pakeičiu 72 punktą ir jį išdėstau taip:

„72. Deklaracijos 39 laukelyje įrašoma PMĮ 11 straipsnyje nustatyta tvarka apskaičiuota apmokestinamojo pelno suma, kuri apskaičiuojama, iš 34 laukelyje įrašytos sumos atėmus 36 laukelyje įrašytą sumą, pridėjus 34A laukelio sumą ir iš jos atėmus 34B laukelyje įrašytą sumą bei pridėjus 35 laukelio sumą ir iš jos atėmus 37 bei 38 ir 38A laukeliuose įrašytas sumas. Jeigu 31 laukelyje apskaičiuotas veiklos nuostolis, o 34A ir 35 laukelių suma, iš jos atėmus 34B, 37, 38 ir 38A laukeliuose įrašytas sumas, yra didesnė už 31 laukelio sumą, t. y. apskaičiuojamas pelnas, tai šio skirtumo suma įrašoma 39 laukelyje. Jeigu 31 laukelio suma yra lygi sumai, apskaičiuotai, sudėjus 34A ir 35 laukelių sumas ir atėmus 34B, 37, 38 bei 38A laukeliuose įrašytas sumas, tai 39 laukelyje įrašomas nulis (0).“

5.37. Pakeičiu 85 punktą ir jį išdėstau taip:

„85. Deklaracijos 52 laukelyje įrašoma PMĮ 39 straipsnio 11 ir 12 dalyse nustatyta tvarka atskaitoma nuo užsienio valstybėje arba zonoje įregistruoto ar kitaip organizuoto kontroliuojamojo užsienio subjekto pozityviųjų pajamų, įtrauktų į Lietuvos vieneto pajamas (nurodomas 29 laukelyje), sumokėto pelno mokesčio (ar jam tapataus mokesčio) suma. Ši suma į 52 laukelį turi būti įrašoma iš deklaracijos PLN204K priedo K22 laukelio. Jei užpildomas ne vienas deklaracijos PLN204K priedo lapas, 52 laukelyje turi būti įrašoma suma, apskaičiuota, sudėjus visų PLN204K priedo lapų K22 laukelių sumas.“

5.38. Papildau 89.4 papunkčiu:

„89.4. Vienetai, kurie pripažindami palūkanų sąnaudas taiko PMĮ 301 straipsnio 7 dalies 1 punktą, 13A laukelio atitinkamame langelyje pasirenka „Taip“, priešingu atveju pasirenka „Ne“. PMĮ 301 straipsnio 7 dalies 1 punkte nurodyta, kad palūkanos neperskaičiuojamos paskolų, skirtų ilgalaikiams viešosios infrastruktūros projektams, kurių tikslas yra sukurti, modernizuoti, valdyti ir (arba) prižiūrėti viešiesiems interesams tenkinti skirtą turtą, finansuoti, kai projekto vykdytojas, jo turtas yra, palūkanų sąnaudos patiriamos ir pajamos gaunamos Europos Sąjungos valstybėje narėje, palūkanoms. Projektų priskyrimo prie ilgalaikių viešosios infrastruktūros projektų kriterijus ir tvarką nustato Lietuvos Respublikos Vyriausybė ar jos įgaliota institucija.“

5.39. Pakeičiu 93 punktą ir jį išdėstau taip:

„93. Deklaracijos 16 laukelyje turi būti įrašoma mokestinio laikotarpio bendra apmokestinamųjų pajamų (neįskaitant apmokestinamųjų VP ir / ar išvestinių finansinių priemonių perleidimo pajamų) suma, kurią sudaro 17–21 laukeliuose įrašytos vieneto apmokestinamųjų pajamų sumos. Į 16 laukelio sumą taip pat įtraukiama kitų vieneto pajamų, kurios nenurodomos 17–21 laukeliuose, suma, pavyzdžiui, pelnas dėl valiutų kursų pasikeitimo, atgautų beviltiškomis pripažintų skolų sumos (pagal PMĮ 25 straipsnio 3 dalies nuostatą) ir kitos apmokestinamosios pajamos. Todėl 16 laukelyje įrašyta apmokestinamųjų pajamų bendra suma gali sutapti arba būti didesnė už 17–21 laukelių sumą. Jei vienetas pagal PMĮ 39 straipsnio nuostatas turėjo skaičiuoti kontroliuojamojo užsienio subjekto pozityviąsias pajamas, tai į šį 16 laukelį įtraukiama pozityviųjų pajamų suma, apskaičiuota PLN204K priedo 16 laukelyje (jei užpildomas ne vienas PLN204K priedo lapas, visų PLN204K priedo lapų 16 laukelių sumos sudedamos). Deklaracijos 17–21 laukeliai užpildomi taip:

93.1. 17 laukelyje turi būti įrašoma pajamų už parduotas prekes, produkciją suma;

93.2. 18 laukelyje – pajamų už atliktus darbus (suteiktas paslaugas) suma, neįskaitant turto nuomos pajamų, įrašomų deklaracijos 21 laukelyje;

93.3. 19 laukelyje įrašoma pajamų už perleistą ilgalaikį materialųjį turtą, įskaitant nebaigtą statybą, suma. Šios pajamos apskaičiuojamos kaip turto vertės padidėjimo pajamos PMĮ 16 straipsnio 1 ir 2 dalyse nustatyta tvarka. Šiame laukelyje taip pat turi būti įrašoma turto vertės padidėjimo pajamų suma, apskaičiuojama tais atvejais, kai turtas perduotas pagal PMĮ 38 straipsnyje nustatytus kriterijus atitinkantį nuomos sandorį; taip pat suma pajamų, pripažįstamų kaip išnuomoto arba panaudos būdu kitiems vienetams perduoto ilgalaikio materialiojo turto įsigijimo kainos padidėjimo dėl nuomininko lėšomis atlikto rekonstravimo ar remonto, kuris pailgino turto naudingo tarnavimo laiką ar pagerino jo naudingąsias savybes tuo mokestiniu laikotarpiu, kurį rekonstravimas ar remontas buvo visiškai užbaigtas (pagal PMĮ 20 straipsnio 3 dalies nuostatą);

93.4. 20 laukelyje įrašomos palūkanų pajamos;

93.5. 21 laukelyje – turto nuomos pajamos.“

5.40. Pakeičiu 96 punktą ir jį išdėstau taip:

„96. Deklaracijos 24 laukelyje įrašoma pagal PMĮ 31 straipsnio nuostatas neleidžiamiems atskaitymams priskiriamų sąnaudų bendra suma (sąnaudos, nesusijusios su pajamų uždirbimu ir ekonominės naudos gavimu, neapmokestinamosioms pajamoms (nurodytos 22 laukelyje)) tenkantys leidžiami atskaitymai ir ribojamų dydžių leidžiami atskaitymai, palūkanų sąnaudos pagal PMĮ 301 straipsnio nuostatas ir kitos sąnaudos, pagal PMĮ 31 straipsnį priskiriamos neleidžiamiems atskaitymams).“

5.41. Papildau 961 punktu:

„961. Deklaracijos 24A laukelyje įrašoma pagal PMĮ 301 straipsnio nuostatas mokestiniu laikotarpiu apskaičiuota palūkanų sąnaudų suma.“

5.42. Papildau 962 punktu:

„962. Deklaracijos 24B laukelyje įrašoma mokestinio laikotarpio veiklos, apmokestinamos pagal PMĮ 5 straipsnio 7–9 dalių nuostatas, pelno (nuostolių) suma. Nuostolių suma deklaracijos 24B laukelyje įrašoma su minuso (-) ženklu.“

5.43. Papildau 963 punktu:

„963. Deklaracijos 24C laukelyje įrašoma atskaityta veiklos, apmokestinamos pagal PMĮ 5 straipsnio 7–9 dalių nuostatas, praėjusių mokestinių metų nuostolių suma (PMĮ 30 straipsnio 21 dalis). Atskaitoma perkeliamų ankstesnių mokestinių laikotarpių nuostolių, apskaičiuotų pagal PMĮ 5 straipsnio 7–9 dalių nuostatas, suma įrašoma deklaracijos 24C laukelyje, jeigu 24B laukelyje yra apskaičiuojamas pelnas. 24C laukelio suma negali būti didesnė nei 24B laukelio suma.“

5.44. Pakeičiu 97 punktą ir jį išdėstau taip:

„97. Deklaracijos 25–26 laukeliuose įrašomas vieneto mokestinio laikotarpio veiklos pelnas ar nuostoliai (be VP ir / ar išvestinių finansinių priemonių perleidimo rezultato ir veiklos, apmokestinamos pagal PMĮ 5 straipsnio 7–9 dalių nuostatas, rezultato). Veiklos pelnas ar nuostoliai apskaičiuojami, iš 16 laukelyje įrašytų apmokestinamųjų pajamų atėmus iš pajamų atskaitomą leidžiamų bei ribojamų dydžių leidžiamų atskaitymų sumą, įrašytą 23 laukelyje, bei atėmus 24B laukelyje įrašytą veiklos, apmokestinamos pagal PMĮ 5 straipsnio 7–9 dalių nuostatas, rezultatą (pelną ar nuostolį). Jei apskaičiuojamas veiklos pelnas, pelno suma įrašoma 25 laukelyje, jei apskaičiuojami veiklos nuostoliai, tai nuostolių suma įrašoma 26 laukelyje (jei apskaičiuotas vieneto veiklos rezultatas lygus nuliui, tai nulis (0) įrašomas 25 laukelyje)).“

5.45. Pakeičiu 98 punktą ir jį išdėstau taip:

„98. Deklaracijos 27, 31, 32 ir 33A laukeliuose vienetai turi įrašyti PMĮ 30 straipsnyje nustatyta tvarka iš pajamų atskaitomus ankstesnių mokestinių laikotarpių nuostolius, atsižvelgdami į PMĮ 30 straipsnio 4 dalyje nustatytas perkeliamų ankstesnių mokestinių laikotarpių nuostolių dydį ribojančias nuostatas (iki 70 procentų apmokestinamojo pelno, apskaičiuoto PMĮ 11 straipsnyje nustatyta tvarka, neatėmus ankstesnių mokestinių laikotarpių nuostolių; išskyrus vienetus, kurių apmokestinamasis pelnas apmokestinamas, taikant PMĮ 5 straipsnio 2 dalyje nustatytą 5 procentų tarifą).

Iš veiklos pelno atskaitoma perkeliamų ankstesnių mokestinių laikotarpių veiklos nuostolių suma įrašoma deklaracijos 27 laukelyje. Jeigu veiklos nuostoliai atskaitomi iš VP ir / ar išvestinių finansinių priemonių perleidimo pelno, tai užpildomas deklaracijos 32 laukelis. Jeigu užpildytas deklaracijos 25 laukelis ir jo suma didesnė už nulį, bet neužpildyti 32 ir 33A laukeliai, tuomet deklaracijos 27 laukelyje įrašyta iš veiklos pelno atskaitoma veiklos nuostolių suma negali viršyti 70 procentų 25 laukelyje įrašytos mokestinio laikotarpio veiklos pelno sumos.

Jeigu veiklos nuostoliai atskaitomi iš VP ir / ar išvestinių finansinių priemonių perleidimo pelno (užpildytas 32 laukelis), ir / ar iš veiklos, apmokestinamos pagal PMĮ 5 straipsnio 7–9 dalių nuostatas, pelno (užpildytas 33A laukelis), tai 27, 32 ir 33A laukelių suma negali būti didesnė nei 70 procentų sumos, apskaičiuotos, sudėjus 25, 24B ir 29 laukelių sumas ir atėmus 31 ir 24C laukelių sumas.

Vienetai, kurių apmokestinamasis pelnas apmokestinamas, taikant PMĮ 5 straipsnio 2 dalyje nustatytą 5 procentų tarifą, 27 laukelyje įrašo iš veiklos pelno atskaitytą veiklos nuostolių sumą, netaikydami 70 procentų apribojimo.“

5.46. Pakeičiu 103 punktą ir jį išdėstau taip:

„103. Deklaracijos 32 laukelyje turi būti įrašoma iš VP ir / ar išvestinių finansinių priemonių perleidimo pelno (29 laukelis) atskaitoma ankstesnių mokestinių laikotarpių veiklos nuostolių suma, kuri negali būti didesnė kaip 29 laukelio ir 31 laukelių skirtumo suma.

Jeigu apskaičiuojamas veiklos pelnas (užpildytas 25 laukelis), tai bendra atskaitomų veiklos nuostolių suma, t. y. 27 ir 32 laukelių suma, negali būti didesnė kaip 70 procentų sumos, apskaičiuotos, sudėjus 25 ir 29 laukelių sumas ir atėmus 31 laukelio sumą.

Jeigu apskaičiuojami veiklos nuostoliai (užpildytas 26 laukelis), o VP ir / ar išvestinių finansinių priemonių perleidimo pelno suma, apskaičiuota, iš 29 laukelio atėmus 31 laukelyje įrašomą perkeliamų VP ir / ar išvestinių finansinių priemonių perleidimo nuostolių sumą, yra didesnė nei 26 laukelyje nurodyta veiklos nuostolių suma, tai iš likusios VP ir / ar išvestinių finansinių priemonių perleidimo sumos, apskaičiuotos, iš 29 laukelio atėmus 31 ir 26 laukelių sumas, vienetas gali atskaityti ne didesnę kaip 70 procentų perkeliamų veiklos nuostolių sumą, kuri įrašoma 32 laukelyje.

Vienetai, kurių apmokestinamasis pelnas apmokestinamas, taikant PMĮ 5 straipsnio 2 dalyje nustatytą 5 procentų tarifą, 32 laukelyje įrašo iš VP ir / ar išvestinių finansinių priemonių perleidimo pelno atskaitytą veiklos nuostolių sumą, netaikydami 70 procentų apribojimo.“

5.47. Papildau 1041 punktu:

„1041. Deklaracijos 33A laukelyje turi būti įrašoma iš veiklos, apmokestinamos pagal PMĮ 5 straipsnio 7–9 dalių nuostatas, pelno sumos (kai 24B>0) atskaityta veiklos nuostolių suma. Šiame laukelyje įrašyta perkeliamų veiklos nuostolių suma negali būti didesnė kaip 70 procentų 24B ir 24C laukelių sumų skirtumo, jeigu 25 laukelis lygus nuliui (0) bei 29 ir 31 laukelių sumų skirtumas lygus nuliui (0).

Jeigu apskaičiuojami veiklos nuostoliai (užpildytas 26 laukelis), veiklos, apmokestinamos pagal PMĮ 5 straipsnio 7–9 dalių nuostatas, pelnas (24B > 0) ir 29 ir 31 laukelių sumų skirtumas lygus nuliui (0), tai 33A laukelio suma negali būti didesnė kaip 70 procentų 24B laukelio sumos, atėmus 24C laukelio sumą ir veiklos nuostolį (26 laukelį).

Jeigu 24B laukelyje yra apskaičiuojamas veiklos, apmokestinamos pagal PMĮ 5 straipsnio 7–9 dalių nuostatas, pelnas (24B > 0), apskaičiuojami veiklos nuostoliai (užpildytas 26 laukelis) ir VP ir / ar išvestinių finansinių priemonių pelno suma, apskaičiuota iš 29 laukelio atėmus 31 laukelyje įrašomą perkeliamų nuostolių sumą, yra mažesnė nei 26 laukelyje nurodyta veiklos nuostolių suma, tai 33A laukelio suma negali būti didesnė kaip 70 procentų sumos, apskaičiuotos, sudėjus 24B ir 29 laukelių sumas ir atėmus 24C, 26 ir 31 laukelių sumas.

Vienetai, kurie taiko PMĮ 5 straipsnio 2 dalyje nustatytą 5 procentų mokesčio tarifą, 33A laukelyje įrašo iš veiklos, apmokestinamos pagal PMĮ 5 straipsnio 7–9 dalių nuostatas, pelno atskaitytą veiklos nuostolių sumą, netaikydami 70 procentų apribojimo.“

5.48. Papildau 1042 punktu:

„1042. Deklaracijos 33B laukelyje turi būti įrašoma mokestinio laikotarpio veiklos, apmokestinamos pagal PMĮ 5 straipsnio 7–9 dalių nuostatas, pelno po ankstesnių mokestinių laikotarpių nuostolių atskaitymo suma, kuri apskaičiuojama, iš 24B laukelio sumos atėmus 24C ir 33A laukelių sumas. Jeigu 24C ir 33A laukeliai neužpildomi, tai šiame 33B laukelyje turi būti pakartojama 24B laukelyje įrašyta veiklos, apmokestinamos pagal PMĮ 5 straipsnio 7–9 dalių nuostatas, pelno suma.“

5.49. Pakeičiu 105 punktą ir jį išdėstau taip:

„105. Deklaracijos 34 laukelyje turi būti apskaičiuojamas vieneto mokestinio laikotarpio apmokestinamasis pelnas PMĮ 11 straipsnyje nustatyta tvarka, sudėjus 28, 33 ir 33B laukeliuose įrašytas pelno sumas, t. y. veiklos pelno, VP ir / ar išvestinių finansinių priemonių perleidimo pelno ir veiklos, apmokestinamos pagal PMĮ 5 straipsnio 7–9 dalių nuostatas, pelno sumas po ankstesnių mokestinių laikotarpių nuostolių atskaitymo. Jei vienetas deklaracijos 33 ir / ar 33B laukeliuose apskaičiavo atitinkamai VP ir / ar išvestinių finansinių priemonių perleidimo pelną, ir / ar veiklos, apmokestinamos pagal PMĮ 5 straipsnio 7–9 dalių nuostatas, pelną, o 26 laukelyje – veiklos nuostolius, tai šiame 34 laukelyje turi būti įrašomas tų sumų skirtumas (pelnas), jei 26 laukelio suma yra mažesnė už 33 ir 33B laukelių sumą, t. y. jei VP ir / ar išvestinių finansinių priemonių perleidimo pelno ir veiklos, apmokestinamos pagal PMĮ 5 straipsnio 7–9 dalių nuostatas, pelno suma didesnė už veiklos nuostolių sumą. Jei vienetas 33 ir / ar 33B laukeliuose atitinkamai apskaičiavo VP ir / ar išvestinių finansinių priemonių, ir / ar veiklos, apmokestinamos pagal PMĮ 5 straipsnio 7–9 dalių nuostatas, pelną, o 26 laukelyje – veiklos nuostolius ir 26 laukelis yra lygus 33B ir 33 laukelių sumai, tai 34 laukelyje įrašomas nulis (0), jei 33 laukelio ir 33B laukelio suma yra mažesnė nei 26 laukelio suma (gaunamas nuostolis), tai 34 laukelis neužpildomas.“

5.50. Pakeičiu 107 punktą ir jį išdėstau taip:

„107. Deklaracijos 36 laukelyje įrašoma PMĮ 463 straipsnyje nustatyta tvarka viešuosius interesus tenkinančiai veiklai finansuoti tiesiogiai skirtų lėšų bendra suma, t. y. per mokestinį laikotarpį faktiškai panaudotų ir numatomų panaudoti per du vėlesnius vienas po kito einančius mokestinius laikotarpius viešuosius interesus tenkinančiai veiklai finansuoti lėšų suma, kuria gali būti mažinamas vieneto mokestinio laikotarpio apmokestinamasis pelnas. Į 36 laukelio sumą įtraukiama ir per mokestinį laikotarpį numatomų tiesiogiai skirti, t. y. panaudoti, per du vėlesnius vienas po kito einančius mokestinius laikotarpius viešuosius interesus tenkinančiai veiklai finansuoti lėšų suma, nurodyta 37 laukelyje.

Deklaracijos 36 laukelio suma negali būti didesnė už 34 ir 35 laukelių skirtumo sumą, t. y. iš apmokestinamojo pelno PMĮ 463 straipsnyje nustatyta tvarka atskaitoma viešuosius interesus tenkinančiai veiklai finansuoti skirtų lėšų bendra suma negali būti didesnė už apmokestinamojo pelno sumą (34 laukelis), iš jos atėmus faktiškai patirtas išlaidas dėl vykdomo investicinio projekto PMĮ 461 straipsnyje nustatyta tvarka (35 laukelis). Jei 35 laukelis neužpildytas, tai 36 laukelyje įrašoma iš apmokestinamojo pelno PMĮ 463 straipsnyje nustatyta tvarka atskaitoma viešuosius interesus tenkinančiai veiklai finansuoti skirtų lėšų bendra suma negali būti didesnė už apmokestinamojo pelno sumą, nurodytą 34 laukelyje.“

5.51. Pakeičiu 108 punktą ir jį išdėstau taip:

„108. Deklaracijos 37 laukelyje įrašoma per mokestinį laikotarpį numatomų tiesiogiai skirti, t. y. panaudoti, per du vėlesnius vienas po kito einančius mokestinius laikotarpius viešuosius interesus tenkinančiai veiklai finansuoti lėšų suma.“

5.52. Pakeičiu 109 punktą ir jį išdėstau taip:

„109. Deklaracijos 38 laukelyje įrašoma apmokestinamojo pelno suma, sumažinta dėl vykdomo investicinio projekto ir / arba dėl viešuosius interesus tenkinančios veiklos finansavimo (apskaičiuojama, iš 34 laukelio sumos atėmus 35 ir 36 laukelių sumas). Jei deklaracijos 35 ir 36 laukeliai neužpildomi, tai 38 laukelyje turi būti įrašoma 34 laukelio suma.

Atsižvelgiant į deklaraciją pateikiančiam vienetui taikomus PMĮ 5 straipsnyje nustatytus pelno mokesčio tarifus, deklaracijos 38 laukelyje apskaičiuota apmokestinamojo pelno suma įrašoma į 40 ir / ar 44, ir / arba 44A laukelį, atitinkamai taikomo pelno mokesčio tarifo kodas turi būti įrašomas į 41 ir / ar 45, ir / arba 45A laukelį, pelno mokesčio tarifas – į 42 ir / ar 46, ir / arba 46A laukelį, o apskaičiuota pelno mokesčio suma – į 43 ir / ar 47, ir / arba 47A laukelį. Pelno mokesčio suma apskaičiuojama, 40 ir / ar 44, ir / arba 44A laukeliuose įrašytas apmokestinamojo pelno sumas padauginant iš 42 ir / ar 46, ir / arba 46A laukeliuose įrašytų pelno mokesčio tarifų. Deklaracijos 43 ir / ar 47, ir / arba 47A laukeliuose apskaičiuota bendra pelno mokesčio suma turi būti įrašoma 39 laukelyje.“

5.53. Pakeičiu 114 punktą ir jį išdėstau taip:

„114. Į deklaracijos 52 laukelį įrašoma iš apskaičiuotos į biudžetą mokėtinos pelno mokesčio sumos (51 laukelis) PMĮ 55 straipsnyje nustatyta tvarka atskaitoma pelno mokesčio (arba jam tapataus mokesčio) suma, sumokėta užsienio valstybėse nuo tose valstybėse per mokestinį laikotarpį gautų ir / ar uždirbtų pajamų, ir PMĮ 39 straipsnio 11 ir 12 dalyse nustatyta tvarka atskaityta nuo užsienio valstybėje arba zonoje įregistruoto ar kitaip organizuoto kontroliuojamo užsienio subjekto pozityviųjų pajamų, įtrauktų į Lietuvos vieneto pajamas (nurodomas deklaracijos 16 laukelyje), sumokėto pelno mokesčio (ar jam tapataus mokesčio) suma.

Atskaitoma užsienio valstybėse sumokėto pelno mokesčio (ar jam tapataus mokesčio) suma į deklaracijos 52 laukelį įrašoma iš PLN204C priedo PLN204C4 39 laukelio ir PLN204K priedo K22 laukelio (jei užpildomas ne vienas PLN204K priedo lapas, visų PLN204K priedo lapų K22 laukelių sumos sudedamos). Bendra atskaitoma suma negali būti didesnė nei 51 laukelyje apskaičiuota pelno mokesčio suma, mokėtina į biudžetą.“

5.54. Pakeičiu 120 punktą ir jį išdėstau taip:

„120. Jeigu pagal dvigubo apmokestinimo išvengimo sutartį užsienio vienetas nelaikomas Lietuvoje vykdančiu veiklą per nuolatinę buveinę, tačiau laikomas vykdančiu veiklą per nuolatinę buveinę pagal PMĮ nuostatas, tai tokia nuolatinė buveinė turi būti registruojama Lietuvoje, tačiau pelno mokestį mokėti ji privalo tik tada, kai įvykdo DAIS nustatytas nuolatinei buveinei būtinas sąlygas.

Jeigu, remiantis tarptautinės DAIS nuostatomis, per nuolatinę buveinę Lietuvoje gaunamos visos pajamos (pelnas) yra neapmokestinamos, tai tokia nuolatinė buveinė privalo tvarkyti apskaitą, teikti deklaracijas, ataskaitas ir vykdyti mokesčius išskaičiuojančio asmens prievoles kaip ir kitos nuolatinės buveinės, nors tokia nuolatinė buveinė pelno mokesčio nemoka. Tokiais atvejais turi būti užpildoma mokesčių administratoriui teikiamos deklaracijos PLN204U formos I dalis. Kai per nuolatinę buveinę uždirbama ar gaunama ir kitokių pajamų, kurios pagal DAIS nuostatas apmokestinamos, tai šiose Taisyklėse nustatyta tvarka deklaracijoje apskaičiuojamas apmokestinamasis pelnas ir pelno mokestis tik nuo tos pajamų dalies, kuriai taikomos PMĮ nuostatos.“

5.55. Pripažįstu netekusiu galios 121.9 papunktį.

5.56. Papildau 121.11 papunkčiu:

„121.11. Vienetai, kurie pripažindami palūkanų sąnaudas taiko PMĮ 301 straipsnio 7 dalies 1 punktą, 18A laukelio atitinkamame langelyje pasirenka „Taip“, priešingu atveju pasirenka „Ne“. PMĮ 301 straipsnio 7 dalies 1 punkte nurodyta, kad palūkanos neperskaičiuojamos paskolų, skirtų ilgalaikiams viešosios infrastruktūros projektams, kurių tikslas yra sukurti, modernizuoti, valdyti ir (arba) prižiūrėti viešiesiems interesams tenkinti skirtą turtą, finansuoti, kai projekto vykdytojas, jo turtas yra, palūkanų sąnaudos patiriamos ir pajamos gaunamos Europos Sąjungos valstybėje narėje, palūkanoms. Projektų priskyrimo prie ilgalaikių viešosios infrastruktūros projektų kriterijus ir tvarką nustato Lietuvos Respublikos Vyriausybė ar jos įgaliota institucija.“

5.57. Pakeičiu 125 punktą ir jį išdėstau taip:

„125. Deklaracijos 26 laukelyje įrašoma PLN204L priedo L3 laukelyje apskaičiuota leidžiamų atskaitymų ir ribojamų dydžių leidžiamų atskaitymų, tenkančių deklaracijos 20 laukelyje nurodytoms apmokestinamosioms pajamoms, bendra suma. PLN204L priedo užpildymo tvarka paaiškinta Taisyklių XIII skyriuje.

Šiuose laukeliuose nenurodomi neleidžiami atskaitymai, nustatyti PMĮ 31 straipsnyje, įskaitant neapmokestinamosioms pajamoms, nurodytoms II dalies 25 laukelyje, tenkančius leidžiamus ir ribojamų dydžių leidžiamus atskaitymus (įskaitant draudimo techninius atidėjinius), bei neleidžiami atskaitymai, nustatyti Atskaitymų, susijusių su pajamų uždirbimu per nuolatines buveines, nustatymo tvarkoje, ir iš pajamų neatskaitomos palūkanų sąnaudos pagal PMĮ 301 straipsnio nuostatas.

Apskaičiuotos ir, skaičiuojant nuolatinės buveinės apmokestinamąjį pelną, atimamos užsienio vieneto ne per nuolatinę buveinę faktiškai patirtos tiesiogiai su ta nuolatine buveine susijusios sąnaudos turi būti nurodomos eurais.“

5.58. Papildau 1251 punktu:

„1251. Deklaracijos 26A laukelyje įrašoma mokestinio laikotarpio veiklos, apmokestinamos pagal PMĮ 5 straipsnio 7–9 dalių nuostatas, pelno (nuostolių) suma. Nuostolių suma deklaracijos 26A laukelyje įrašoma su minuso (-) ženklu.“

5.59. Pakeičiu 126 punktą ir jį išdėstau taip:

„126. Deklaracijos 27 ir 28 laukeliuose įrašomas vieneto mokestinio laikotarpio veiklos pelnas ar nuostoliai (be VP ir / ar išvestinių finansinių priemonių perleidimo rezultato ir veiklos, apmokestinamos pagal PMĮ 5 straipsnio 7–9 dalių nuostatas, rezultato). Veiklos pelnas (nuostoliai) apskaičiuojamas, iš deklaracijos 20 laukelyje įrašytų apmokestinamųjų pajamų atėmus iš pajamų atskaitomą leidžiamų ir ribojamų dydžių leidžiamų atskaitymų sumą, įrašytą 26 laukelyje, bei atėmus 26A laukelyje įrašytą veiklos, apmokestinamos pagal PMĮ 5 straipsnio 7–9 dalių nuostatas, rezultatą (pelną ar nuostolį). Jei apskaičiuojamas veiklos pelnas, jo suma turi būti įrašoma 27 laukelyje, jei apskaičiuojami veiklos nuostoliai, jų suma turi būti įrašoma 28 laukelyje (jei apskaičiuotas vieneto veiklos rezultatas lygus nuliui, tai nulis (0) įrašomas 27 laukelyje)).“

5.60. Pakeičiu 128 punktą ir jį išdėstau taip:

„128. Deklaracijos 30 laukelyje įrašoma iš pajamų atskaitoma pagal LPĮ vieneto suteiktos paramos bendra suma, apskaičiuojama pagal PMĮ 28 straipsnio 2 dalies nuostatas. Deklaracijos 30 laukelio suma negali būti didesnė nei 40 procentų apmokestinamojo pelno sumos, apskaičiuotos, iš pajamų neatėmus išmokų paramai ir mokestinių laikotarpių nuostolių sumų. Apmokestinamojo pelno suma, iš kurios gali būti atskaitomos išmokos paramai, apskaičiuojama, sudėjus deklaracijos 27 ir / ar 29, ir / ar 26A laukeliuose įrašytas pelno sumas, t. y. sudėjus veiklos pelno, VP ir / ar išvestinių finansinių priemonių perleidimo pelno ir veiklos, apmokestinamos pagal PMĮ 5 straipsnio 7– 9 dalių nuostatas, pelno sumas. Jeigu deklaracijos 29 laukelyje apskaičiuota VP ir / ar išvestinių finansinių priemonių perleidimo pelno suma, ir / ar 26A laukelyje veiklos, apmokestinamos pagal PMĮ 5 straipsnio 7–9 dalių nuostatas, pelno suma, o 28 laukelyje – veiklos nuostolių suma, tai apmokestinamojo pelno suma, iš kurios gali būti atskaitomos išmokos paramai, yra apskaičiuojama, sudėjus 29 ir 26A laukeliuose apskaičiuotas pelno sumas ir iš bendros jų sumos atėmus 28 laukelio sumą, jei 29 ir 26 A laukelių suma yra didesnė už 28 laukelio sumą.“

5.61. Papildau 1291 punktu:

„1291. Deklaracijos 31A laukelyje įrašoma mokestinio laikotarpio veiklos, apmokestinamos pagal PMĮ 5 straipsnio 7–9 dalių nuostatas, pelno suma po atskaitymų paramai (apskaičiuojama, iš 26A laukelyje įrašytos veiklos, apmokestinamos pagal PMĮ 5 straipsnio 7–9 dalių nuostatas, pelno sumos atėmus atskaitomą paramos sumą). Jei iš minėtos veiklos pelno sumos parama neatskaitoma, tai 31A laukelyje įrašoma 26A laukelyje apskaičiuota pelno suma.“

5.62. Papildau 1292 punktu:

„1292. Deklaracijos 31B laukelyje įrašoma atskaityta veiklos, apmokestinamos pagal PMĮ 5 straipsnio 7–9 dalių nuostatas, praėjusių mokestinių metų nuostolių suma (PMĮ 30 straipsnio 21 dalis). 31B laukelio suma negali būti didesnė nei 31A laukelio suma.“

5.63. Pakeičiu 130 punktą ir jį išdėstau taip:

„130. Deklaracijos 32 laukelyje įrašoma mokestinio laikotarpio VP ir / ar išvestinių finansinių priemonių perleidimo pelno suma po atskaitymų paramai (apskaičiuojama, iš 29 laukelyje įrašytos VP ir / ar išvestinių finansinių priemonių perleidimo pelno sumos atėmus atskaitomą paramos sumą). Atskaitoma paramos suma negali būti didesnė už 30 laukelyje įrašytą bendrą atskaitomą paramos sumą. Jei iš VP ir / ar išvestinių finansinių priemonių perleidimo pelno parama neatskaitoma, tai šiame 32 laukelyje įrašoma 29 laukelyje įrašyta VP ir / ar išvestinių finansinių priemonių perleidimo pelno suma.

Bendra iš 26A laukelyje įrašyto veiklos, apmokestinamos pagal PMĮ 5 straipsnio 7– 9 dalių nuostatas, pelno, 27 laukelyje įrašyto veiklos pelno ir 29 laukelyje įrašyto VP ir / ar išvestinių finansinių priemonių perleidimo pelno atskaitoma paramos suma negali būti didesnė už 30 laukelyje įrašytą paramos sumą.“

5.64. Pakeičiu 131 punktą ir jį išdėstau taip:

„131. Deklaracijos 33, 34, 35 ir 35A laukeliuose vienetai turi įrašyti PMĮ 30 straipsnyje nustatyta tvarka iš pajamų atskaitomus ankstesnių mokestinių laikotarpių nuostolius, atsižvelgdami į PMĮ 30 straipsnio 4 dalyje ir 43 straipsnio 7 dalyje nustatytas perkeliamų ankstesnių mokestinių laikotarpių nuostolių dydį ribojančias nuostatas (iki 70 procentų apmokestinamojo pelno, apskaičiuoto PMĮ 11 straipsnyje nustatyta tvarka, neatėmus ankstesnių mokestinių laikotarpių nuostolių), išskyrus vienetus, kurių apmokestinamasis pelnas apmokestinamas, taikant PMĮ 5 straipsnio 2 dalyje nustatytą 5 procentų tarifą:

131.1. Deklaracijos 33 laukelyje įrašoma iš veiklos pelno atskaitoma perkeliamų veiklos nuostolių suma negali viršyti 70 procentų 31 laukelyje įrašytos mokestinio laikotarpio veiklos pelno po atskaitymų paramai sumos, jeigu 31 laukelio suma didesnė už nulį (0) ir neužpildyti 35 ir 35A laukeliai.

Jeigu veiklos nuostoliai atskaitomi iš VP ir / ar išvestinių finansinių priemonių perleidimo pelno (užpildytas 35 laukelis), ir / ar veiklos, apmokestinamos pagal PMĮ 5 straipsnio 7–9 dalių nuostatas, pelno (užpildytas 35A laukelis), tai 33, 35 ir 35A laukelių suma negali būti didesnė nei 70 procentų sumos, apskaičiuotos, sudėjus 31, 31A ir 32 laukelių sumas ir atėmus 34 ir 31B laukelių sumas.

Vienetai, kurių apmokestinamasis pelnas apmokestinamas, taikant PMĮ 5 straipsnio 2 dalyje nustatytą 5 procentų tarifą, 33 laukelyje įrašo iš veiklos pelno atskaitytą veiklos nuostolių sumą, netaikydami 70 procentų apribojimo;

131.2. Deklaracijos 34 laukelyje turi būti įrašoma iš VP ir / ar išvestinių finansinių priemonių perleidimo pelno atskaityta VP ir / ar išvestinių finansinių priemonių perleidimo nuostolių suma.

Jeigu apskaičiuojamas veiklos ir veiklos, apmokestinamos pagal PMĮ 5 straipsnio 7–9 dalių nuostatas, pelnas bei VP ir / ar išvestinių finansinių priemonių perleidimo pelnas (užpildyti deklaracijos 31, 31A ir 32 laukeliai), tai finansų įstaigos 34 laukelyje turi įrašyti sumą, neviršijančią 70 procentų 32 laukelyje įrašytos VP ir / ar išvestinių finansinių priemonių perleidimo pelno po atskaitymų paramai sumos.

Jeigu veiklos, apmokestinamos pagal PMĮ 5 straipsnio 7–9 dalių nuostatas, pelno suma, apskaičiuota, iš 31A laukelio atėmus 31B laukelyje įrašomą perkeliamų nuostolių sumą, yra mažesnė nei 28 laukelyje nurodyta veiklos nuostolių suma, tai finansų įstaigos perkeliamų VP ir / ar išvestinių finansinių priemonių perleidimo nuostolių suma negali būti didesnė nei 70 procentų 32 laukelyje įrašytos VP ir / ar išvestinių finansinių priemonių perleidimo pelno po atskaitymų paramai sumos, iš kurios atimta likusi nepadengta 28 laukelyje nurodyta veiklos nuostolių suma (70 proc. 32 ir 31A laukelių sumos, iš kurios atimtos 28 ir 31B laukelių sumos).

Kiti vienetai (ne finansų įstaigos) (taip pat finansų įstaigos, kurių apmokestinamasis pelnas apmokestinamas, taikant PMĮ 5 straipsnio 2 dalyje nustatytą 5 procentų tarifą), deklaracijos 34 laukelyje įrašo perkeliamų VP ir / ar išvestinių finansinių priemonių perleidimo nuostolių sumą, neviršijančią 32 laukelyje įrašytos VP ir / ar išvestinių finansinių priemonių perleidimo pelno po atskaitymų paramai sumos, neatsižvelgdami į tai, kad vienetas apskaičiavo veiklos nuostolį (užpildė 28 laukelį);

131.3. Deklaracijos 35 laukelyje įrašoma iš VP ir / ar išvestinių finansinių priemonių perleidimo pelno sumos, nurodytos 32 laukelyje, atskaityta veiklos nuostolių suma:

Vienetų 35 laukelyje įrašoma iš VP ir / ar išvestinių finansinių priemonių perleidimo pelno atskaitoma veiklos nuostolių suma negali būti didesnė nei 32 laukelio ir 34 laukelių skirtumo suma.

Jeigu apskaičiuojami veiklos nuostoliai (užpildytas 28 laukelis), o VP ir / ar išvestinių finansinių priemonių perleidimo pelno suma, apskaičiuota, iš 32 laukelio atėmus 34 laukelyje įrašomą perkeliamų VP ir / ar išvestinių finansinių priemonių perleidimo nuostolių sumą, yra didesnė nei 28 laukelyje nurodyta veiklos nuostolių suma, tai ne finansų įstaigos iš likusios VP ir / ar išvestinių finansinių priemonių perleidimo sumos, apskaičiuotos, iš 32 laukelio atėmus 34 ir 28 laukelių sumas, gali atskaityti ne didesnę kaip 70 procentų perkeliamų veiklos nuostolių sumą, kuri įrašoma 35 laukelyje.

Finansų įstaigos iš VP ir / ar išvestinių finansinių priemonių pelno gali atskaityti veiklos nuostolius ir užpildyti 35 laukelį, jeigu 34 laukelyje įrašyta perkeliamų VP ir / ar išvestinių finansinių priemonių nuostolių suma yra mažesnė kaip 70 procentų 32 laukelio sumos arba 34 laukelis neužpildytas ir abiem atvejais užpildytas 31 laukelis (apskaičiuotas veiklos pelnas). Jeigu veiklos, apmokestinamos pagal PMĮ 5 straipsnio 7–9 dalių nuostatas, pelno suma, apskaičiuota, iš 31A laukelio atėmus 31B laukelyje įrašomą perkeliamų nuostolių sumą, yra mažesnė nei 28 laukelyje nurodyta veiklos nuostolių suma, tai iš likusios VP ir / ar išvestinių finansinių priemonių perleidimo pelno sumos, apskaičiuotos, sudėjus 32 ir 31A laukelių sumas ir atėmus 28 ir 31B laukelių sumas, vienetas gali atskaityti perkeliamų veiklos nuostolių sumą, kuri įrašoma 35 laukelyje. Tačiau deklaracijos 35 ir 34 laukelių suma negali būti didesnė kaip 70 procentų sumos, apskaičiuotos, sudėjus 32 ir 31A laukelių sumas ir atėmus 28 ir 31B laukelių sumas.

Jeigu deklaracijos 34 laukelis neužpildytas (vienetas perkeliamų VP ir / ar išvestinių finansinių priemonių nuostolių neturėjo), tai 33, 35 ir 35A laukelių suma negali būti didesnė kaip 70 procentų sumos, apskaičiuotos, sudėjus 31, 32 ir 31A laukelių sumas ir atėmus 31B laukelio sumą.

Vienetai, kurių apmokestinamasis pelnas apmokestinamas, taikant PMĮ 5 straipsnio 2 dalyje nustatytą 5 procentų tarifą, 35 laukelyje įrašo iš VP ir / ar išvestinių finansinių priemonių perleidimo pelno atskaitytą veiklos nuostolių sumą, netaikydami 70 procentų apribojimo;

131.4. Deklaracijos 35A laukelyje turi būti įrašoma iš veiklos, apmokestinamos pagal PMĮ 5 straipsnio 7–9 dalių nuostatas, pelno sumos atskaityta veiklos nuostolių suma:

131.4.1. vienetų – ne finansų įstaigų, 35A laukelyje įrašyta perkeliamų veiklos nuostolių suma negali būti didesnė nei 70 procentų 31A ir 31B laukelių sumų skirtumo, jeigu 31 laukelis lygus nuliui (0) bei 32 ir 34 laukelių sumų skirtumas lygus nuliui (0).

Jeigu apskaičiuojami veiklos nuostoliai (užpildytas 28 laukelis), o 32ir 34 laukelių sumų skirtumas lygus nuliui (0), tai 35A laukelio suma negali būti didesnė nei 70 procentų 31A laukelio sumos, atėmus 31B laukelio sumą ir atėmus veiklos nuostolį (28 laukelį).

Jeigu apskaičiuojami veiklos nuostoliai (užpildytas 28 laukelis) ir VP ir / ar išvestinių finansinių priemonių pelno suma, apskaičiuota, iš 32 laukelio atėmus 34 laukelyje įrašomą perkeliamų nuostolių sumą, yra mažesnė nei 28 laukelyje nurodyta veiklos nuostolių suma, tai 35A laukelio suma negali būti didesnė kaip 70 procentų sumos, apskaičiuotos, sudėjus 31A ir 32 laukelių sumas ir atėmus 31B, 28 ir 34 laukelių sumas;

131.4.2. vienetų – finansų įstaigų, 35A laukelyje įrašyta perkeliamų veiklos nuostolių suma negali būti didesnė kaip 70 procentų 31A ir 31B laukelių sumų skirtumo, jeigu 31 laukelis lygus nuliui (0) ir 32 laukelis lygus nuliui (0).

Jeigu apskaičiuojami veiklos nuostoliai (užpildytas 28 laukelis), o 32 laukelis lygus nuliui (0), tai 35A laukelio suma negali būti didesnė kaip 70 procentų 31A laukelio sumos, atėmus 31B laukelio sumą ir atėmus veiklos nuostolį (28 laukelį).

Jeigu apskaičiuojami veiklos nuostoliai (užpildytas 28 laukelis) ir VP ir / ar išvestinių finansinių priemonių pelno suma (32 laukelis) yra mažesnė nei 28 laukelyje nurodyta veiklos nuostolių suma, tai 35A laukelio suma negali būti didesnė kaip 70 procentų sumos, apskaičiuotos, sudėjus 31A ir 32 laukelių sumas ir atėmus 31B ir 28 laukelių sumas.

Vienetai, kurie taiko PMĮ 5 straipsnio 2 dalyje nustatytą 5 procentų mokesčio tarifą, 35A laukelyje įrašo iš veiklos, apmokestinamos pagal PMĮ 5 straipsnio 7–9 dalių nuostatas, pelno atskaitytą veiklos nuostolių sumą, netaikydami 70 procentų apribojimo.“

5.65. Pakeičiu 132 punktą ir jį išdėstau taip:

„132. Deklaracijos 36 laukelyje įrašoma PMĮ 11 straipsnyje nustatyta tvarka apskaičiuota apmokestinamojo pelno suma, kuri apskaičiuojama, iš 31 laukelyje įrašytos sumos atėmus 33 laukelyje įrašytą sumą, pridėjus 31A laukelio sumą, iš jos atėmus 31B laukelio sumą, pridėjus 32 laukelio sumą, iš jos atėmus 34, 35 bei 35A laukelių sumas. Jeigu 28 laukelyje apskaičiuotas veiklos nuostolis, o 31A ir 31B laukelių skirtumo ir 32 laukelio suma, iš jos atėmus 34, 35, 35A laukeliuose įrašytas sumas, yra didesnė už 28 laukelio sumą (t. y. apskaičiuojamas pelnas), tai šio skirtumo suma įrašoma 36 laukelyje. Jeigu 28 laukelio suma ir 31A bei 32 laukelių suma, iš jos atėmus 31B, 34, 35 bei 35A laukeliuose įrašytas sumas, yra lygios, tai 36 laukelyje įrašomas nulis (0).“

5.66. Pakeičiu 143.2 papunktį ir jį išdėstau taip:

„143.2. PLN204S priedo S1 laukelyje pasirenkamas neleidžiamų atskaitymų rūšies kodas. Pavyzdžiui, vienetui per mokestinį laikotarpį sumokėjus netesybas, S1 laukelyje pasirenkamas rūšies kodas 01; vienetui per mokestinį laikotarpį patyrus natūralios netekties nuostolių, viršijančių PMĮ 23 straipsnyje nustatytas normas, S1 laukelyje pasirenkamas rūšies kodas 07;“.

5.67. Pripažįstu netekusiu galios 150.6 papunktį.

5.68. Pakeičiu 156.2 papunktį ir jį išdėstau taip:

„156.2. C33 laukelyje pasirenkamas užsienio valstybėje gautų ir / ar uždirbtų pajamų rūšies kodas;“.

5.69. Pakeičiu 159.2 papunktį ir jį išdėstau taip:

„159.2. PLN204Z priedo Z1 laukelyje pasirenkamas neapmokestinamųjų pajamų rūšies kodas. Pavyzdžiui, vienetui per mokestinį laikotarpį gavus žalos atlyginimą, įrašomas kodas „10“, gavus neapmokestinamų turto vertės padidėjimo pajamų už akcijų perleidimą, pasirenkamas rūšies kodas „12“;“.

5.70. Pakeičiu 160.3.6 papunktį ir jį išdėstau taip:

„160.3.6. PLN204F priedo F13 laukelyje nurodomas pridedamų papildomų lapų PLN204FP skaičius (deklaracijos priedo PLN204F II dalies papildomas lapas, kuris užpildomas analogiškai, kaip nurodyta Taisyklių 160.1, 160.3.1–160.3.5 papunkčiuose, bei įrašomas papildomo lapo numeris tam skirtame laukelyje (jeigu užpildomas tik vienas papildomas lapas, tuomet įrašoma „1“, jeigu daugiau nei vienas, tuomet papildomi lapai numeruojami eilės tvarka));“.

5.71. Papildau 162.21 papunkčiu:

„162.21. PLN204E priedo I dalies E1A laukelyje įrašoma kolektyvinio investavimo subjektų dalyviams (Lietuvos vienetams ir / arba nuolatinėms buveinėms) išmokėtų neapmokestinamų dividendų bendra suma;“.

5.72. Pakeičiu 162.3 papunktį ir jį išdėstau taip:

„162.3. PLN204E priedo II dalies E2 laukelyje įrašoma draudimo įmonėms, vykdančioms profesinių pensijų kaupimo veiklą, išmokėtų neapmokestinamų dividendų bendra suma;“.

5.73. Pakeičiu 162.6 papunktį ir jį išdėstau taip:

„162.6. PLN204E priedo III dalies E10 laukelyje nurodomas pridedamų papildomų PLN204E priedo III dalies lapų (PLN204EP) skaičius. Papildomas lapas (PLN204EP) užpildomas analogiškai, kaip nurodyta Taisyklių 162.1–162.5 papunkčiuose bei įrašomas papildomo lapo numeris tam skirtame laukelyje (jeigu užpildomas tik vienas lapas, tuomet įrašoma „1“, jeigu daugiau nei vienas, tuomet lapai numeruojami eilės tvarka).“

5.74. Papildau 162.8 papunkčiu:

„162.8. PLN204E priedo IV dalies E12–E17 laukeliuose nurodomi per mokestinį laikotarpį kolektyvinio investavimo subjektams bei rizikos ir privataus kapitalo subjektams (pagal kiekvieną vienetą) išmokėti neapmokestinami dividendai:

162.8.1. E12 laukelyje įrašomas vieneto, kuriam išmokėti neapmokestinami dividendai, pavadinimas;

162.8.2. E13 laukelyje nurodomas vieneto identifikacinis numeris (kodas) arba analogiškas numeris, vienetui suteiktas toje valstybėje, kurioje jis įsteigtas;

162.8.3. E14 laukelyje – vieneto veiklos forma (kolektyvinio investavimo subjektams, rizikos ir privataus kapitalo subjektams pagal laukelyje nurodytą kodą);

162.8.4. E15 laukelyje – išmokėtų dividendų suma;

162.8.5. E16 laukelyje – dviženklis valstybės kodas. Užsienio valstybių kodai yra nurodyti FR0526 formos taisyklių priede. Jeigu dividendai išmokėti Lietuvos vienetui, laukelis neužpildomas;

162.8.6. E17 laukelyje – užsienio vieneto įregistravimo užsienio valstybėje vieta, t. y. adresas. Jeigu dividendai išmokėti Lietuvos vienetui, laukelis neužpildomas;“.

5.75. Papildau 162.9 papunkčiu:

„162.9. PLN204E priedo IV dalies E18 laukelyje įrašoma bendra kolektyvinio investavimo subjektams bei rizikos ir privataus kapitalo subjektams išmokėtų neapmokestinamų dividendų suma (sudedamos E15 laukelių sumos);“.

5.76. Papildau 162.10 papunkčiu:

„162.10. PLN204E priedo IV dalies E19 laukelyje nurodomas pridedamų papildomų PLN204E priedo IV dalies lapų (PLN204EPP) skaičius. Papildomas lapas (PLN204EPP) užpildomas analogiškai, kaip nurodyta Taisyklių 162.8–162.9 papunkčiuose, bei įrašomas papildomo lapo numeris tam skirtame laukelyje (jeigu užpildomas tik vienas lapas, tuomet įrašoma „1“, jeigu daugiau nei vienas, tuomet lapai numeruojami eilės tvarka);“.

5.77. Papildau 162.11 papunkčiu:

„162.11. Jeigu pridedamas papildomas PLN204E priedo IV dalies lapas (PLN204EPP), tai bendra išmokėta dividendų suma (kartu su papildomame lape nurodytomis išmokėtomis dividendų sumomis) turi būti įrašoma PLN204E priedo IV dalies E20 laukelyje (E18 laukelių suma). Jei papildomo lapo nėra, tai E20 laukelis neužpildomas.“

5.78. Pakeičiu XII skyriaus pavadinimą ir ji išdėstau taip:

„XII SKYRIUS

DEKLARACIJOS (PLN204, PLN204A, PLN204N) PLN204K PRIEDO „KONTROLIUOJAMOJO UŽSIENIO SUBJEKTO POZITYVIŲJŲ PAJAMŲ APSKAIČIAVIMAS“ UŽPILDYMAS“.

5.79. Pakeičiu 163 punktą ir jį išdėstau taip:

„163. PLN204K priedą sudaro I–III dalys. Jis yra sudedamoji deklaracijos PLN204 formos dalis ir užpildomas Taisyklių 12.5.7 papunktyje nustatytu atveju. PLN204K priede vienetas turi apskaičiuoti kontroliuojamojo subjekto pajamas ar jų dalį PMĮ 39 straipsnyje nustatyta tvarka.“

5.80. Papildau 166.5 papunkčiu:

„166.5. jei Lietuvos vienetas turi nuolatinę buveinę užsienio valstybėje, K5 laukelyje pasirenkama „Taip“, priešingu atveju pasirenkama „Ne“. Jei Lietuvos vieneto nuolatinė buveinė yra įregistruota ar kitaip organizuota tikslinėje teritorijoje, tokiam subjektui PMĮ 39 straipsnio nuostatos netaikomos, o jo pajamos įtraukiamos į Lietuvos vieneto pelno mokesčio bazę ir apmokestinamos bendra PMĮ nustatyta tvarka;“.

5.81. Papildau 166.6 papunkčiu:

„166.6. jei kontroliuojamasis užsienio vienetas įregistruotas ar kitaip organizuotas tikslinėje teritorijoje, tai K6 laukelyje pasirenkama „Taip“, priešingu atveju pasirenkama „Ne“. Tikslinių teritorijų sąrašas yra patvirtintas Lietuvos Respublikos finansų ministro 2001 m. gruodžio 22 d. įsakymu Nr. 344 „Dėl tikslinių teritorijų sąrašo patvirtinimo.“ K6 laukelyje pasirinkus „Taip“, K6A, K6B ir K6C laukeliai neužpildomi;“.

5.82. Papildau 166.7 papunkčiu:

„166.7. jei ne tikslinėje teritorijoje įregistruoto ar kitaip organizuoto Lietuvos vieneto kontroliuojamojo užsienio subjekto pasyviosios pajamos viršija 1/3 visų to kontroliuojamojo užsienio subjekto mokestinio laikotarpio pajamų, tai K6A laukelyje pasirenkama „Taip“, priešingu atveju pasirenkama „Ne“. Tuo atveju, kai kontroliuojamojo užsienio subjekto pasyviosios pajamos viršija 1/3 visų to kontroliuojamojo užsienio subjekto mokestinio laikotarpio pajamų, tai vertinama K6B įtvirtinta sąlyga. K6A laukelis neužpildomas, jei kontroliuojamasis užsienio vienetas įregistruotas ar kitaip organizuotas tikslinėje teritorijoje;“.

5.83. Papildau 166.8 papunkčiu:

„166.8. jei ne tikslinėje teritorijoje įregistruoto ar kitaip organizuoto kontroliuojamojo užsienio subjekto faktinis pelno mokestis, apskaičiuotas nuo to kontroliuojamojo užsienio subjekto pajamų pagal toje užsienio valstybėje taikomas pelno mokesčio ar jam tapataus mokesčio taisykles, yra mažesnis negu 50 procentų faktinio pelno mokesčio, kuris būtų apskaičiuotas nuo to kontroliuojamojo užsienio subjekto pajamų pagal Lietuvos Respublikos pelno mokesčio įstatymo nuostatas, K6B laukelyje pasirenkama „Taip“, priešingu atveju pasirenkama „Ne“. Apskaičiuojant kontroliuojamojo užsienio subjekto faktinį pelno mokestį, neatsižvelgiama į kontroliuojamojo užsienio vieneto per nuolatinę buveinę kitoje užsienio valstybėje uždirbtas pajamas, kurios nėra apmokestinamos užsienio valstybėje, kurioje įregistruotas ar kitaip organizuotas kontroliuojamasis užsienio vienetas;“.

5.84. Papildau 166.9 papunkčiu:

„166.9. jei ne tikslinėje teritorijoje įregistruotas ar kitaip organizuotas kontroliuojamasis užsienio subjektas vykdo faktinę ekonominę veiklą užsienio valstybėje, turi darbuotojų ir naudoja turtą faktinei ekonominei veiklai užtikrinti toje valstybėje, K6C laukelyje pasirenkama „Taip“, priešingu atveju pasirenkama „Ne“. Pasirinkus „Taip“, pozityviųjų pajamų apmokestinimas netaikomas, todėl K7–K24 laukeliai neužpildomi.“

5.85. Pripažįstu netekusiu galios 167.1 papunktį.

5.86. Pakeičiu 167.2 papunktį ir jį išdėstau taip:

„167.2. K7 laukelyje įrašoma kontroliuojančio Lietuvos vieneto tiesiogiai ir netiesiogiai valdoma akcijų (dalių, pajų), balsavimo teisių ar kitų teisių į paskirstytojo pelno dalį arba išimtinių teisių jas įsigyti dalis (procentais) kontroliuojamajame vienete paskutinę mokestinio laikotarpio dieną;“.

5.87. Pripažįstu netekusiu galios 167.3 papunktį.

5.88. Pakeičiu 167.4 papunktį ir jį išdėstau taip:

„167.4. K8A laukelyje įrašoma ne tikslinėje teritorijoje įregistruoto ar kitaip organizuoto kontroliuojamojo užsienio subjekto tik pasyvios veiklos pajamų, nurodytų K8A1–K8A5 laukeliuose, suma:

167.4.1. K8A1 laukelyje įrašoma palūkanų ir kitų iš finansinio turto gaunamų pajamų suma;

167.4.2. K8A2 laukelyje įrašoma honorarų ir bet kurių kitų pajamų iš intelektinės nuosavybės suma;

167.4.3. K8A3 laukelyje įrašoma pajamų iš paskirstytojo pelno (įskaitant iš kitų vienetų gautus dividendus ir Lietuvos vienetui paskirstytus, bet neišmokėtus dividendus) ir turto vertės padidėjimo pajamų iš akcijų (dalių, pajų), balsavimo teisių ar teisių į paskirstytinojo pelno dalį arba išimtinių teisių jas įsigyti perleidimo suma;

167.4.4. K8A4 laukelyje įrašoma pajamų iš draudimo ir finansinių paslaugų teikimo veiklos suma;

167.4.5. K8A5 laukelyje įrašoma vienetų, kurie gauna su prekių tiekimu ir paslaugų teikimu susijusių pajamų iš prekių ir paslaugų, įsigytų iš susijusių asmenų ir jiems parduotų, nesukurdami pridėtinės ekonominės vertės arba sukurdami nedidelę pridėtinę ekonominę vertę, pajamų suma;“.

5.89. Papildau 167.41 papunkčiu:

„167.41. K8B laukelyje įrašoma kontroliuojamojo užsienio vieneto, įregistruoto ar kitaip organizuoto tikslinėje teritorijoje, visų veiklos pajamų suma;“.

5.90. Pakeičiu 167.6 papunktį ir jį išdėstau taip:

„167.6. K10 laukelyje įrašoma kontroliuojamojo užsienio subjekto pajamų, traukiamų į pozityviųjų pajamų apskaičiavimą, suma. Ši suma apskaičiuojama, iš K8A arba K8B laukelyje nurodytos sumos atėmus K9 laukelyje nurodytą sumą;“.

5.91. Pakeičiu 167.9 papunktį ir jį išdėstau taip:

„167.9. K13 laukelyje įrašoma nustatyta kontroliuojančiam Lietuvos vienetui tenkanti apskaičiuota pozityviųjų pajamų suma. Ši suma apskaičiuojama, iš K10 laukelyje nurodytos sumos atėmus K11 ir K12 laukeliuose nurodytas sumas ir padauginus iš K7 laukelyje nurodyto skaičiaus procentais. Jeigu apskaičiuojama neigiama suma, ši suma nemažina kontroliuojančio Lietuvos vieneto pajamų, todėl į K13 laukelį įrašomas nulis (0);“.

5.92. Pakeičiu 167.10 papunktį ir jį išdėstau taip:

„167.10. K14 laukelyje įrašoma kontroliuojamojo užsienio vieneto mokestiniu laikotarpiu apskaičiuotų ir paskirstytų proporcingai Lietuvos vieneto valdomų akcijų (dalių, pajų), balsavimo teisių ar teisių į paskirstytinojo pelno dalį arba išimtinių teisių jas įsigyti skaičiui, tačiau tą mokestinį laikotarpį Lietuvos vienetui neišmokėtų dividendų suma, kuri neviršija prieš tai buvusio mokestinio laikotarpio Lietuvos vieneto pozityviųjų pajamų sumos ir išmokama per penkis vienas po kito einančius mokestinius laikotarpius;“.

5.93. Pakeičiu 167.11 papunktį ir jį išdėstau taip:

„167.11. K15 laukelyje įrašoma kontroliuojamojo užsienio vieneto apskaičiuotų ir paskirstytų, proporcingai Lietuvos vieneto valdomų akcijų (dalių, pajų), balsavimo teisių ar teisių į paskirstytinojo pelno dalį arba išimtinių teisių jas įsigyti skaičiui, tačiau per penkis vienas po kito einančius mokestinius laikotarpius neišmokėtų dividendų, neviršijusių prieš tai buvusių penkių mokestinių laikotarpių Lietuvos vieneto pozityviųjų pajamų, suma;“.

5.94. Papildau 167.12 papunkčiu:

„167.12. K16 laukelyje įrašoma visa pozityviųjų pajamų suma, traukiama į kontroliuojančio Lietuvos vieneto pajamas. Ši suma apskaičiuojama, iš K13 laukelio sumos atėmus K14 laukelio sumą ir pridėjus K15 laukelyje nurodytą sumą.

Šiame laukelyje apskaičiuota pozityviųjų pajamų suma turi būti įrašoma į deklaracijos PLN204 formos III dalies 38 laukelį arba PLN204A formos II dalies 29 laukelį, arba PLN204N formos II dalies 16 laukelį.“

5.95. Pakeičiu 168 punktą ir jį išdėstau taip:

„168. PLN204K priedo III dalyje turi būti apskaičiuojama suma nuo užsienio subjekto pozityviųjų pajamų, įtrauktų į Lietuvos vieneto pajamas, užsienio valstybėje sumokėto pelno (ar jam tapataus) mokesčio, atskaitomo iš pelno mokesčio, apskaičiuoto nuo apmokestinamojo pelno, mokėtinos į biudžetą sumos. Ši dalis neužpildoma, jei vienetas pelno mokesčio neskaičiavo (pavyzdžiui, apskaičiavo mokestinį nuostolį arba apmokestinamąjį pelną apmokestino pagal lengvatinį (0 procentų) mokesčio tarifą) arba (ir) neskaičiavo pozityviųjų pajamų (t. y. K16 laukelis lygus 0)). PLN204K priedo III dalis užpildoma taip:

168.1. K17 laukelyje įrašomas Lietuvos vieneto pelno mokesčiui skaičiuoti taikomas mokesčio tarifas;

168.2. K18 laukelyje įrašoma kontroliuojančio Lietuvos vieneto pozityviosioms pajamoms tenkanti pelno mokesčio suma. Ši suma apskaičiuojama, PLN204K priedo K13 laukelyje nurodytą sumą padauginus iš K17 laukelyje įrašyto pelno mokesčio tarifo (procentų). Tai maksimali suma, kuri taikoma, nustatant, kokią dalį užsienio valstybėje sumokėto mokesčio nuo pozityviųjų pajamų, įtrauktų į Lietuvos vieneto pajamas, galima atskaityti iš į biudžetą mokėtinos pelno mokesčio sumos;

168.3. K19 laukelyje įrašoma nuo pozityviųjų pajamų, nurodytų K8A arba K8B laukeliuose, užsienio valstybėje sumokėto mokesčio suma;

168.4. K20 laukelyje įrašoma užsienio valstybėje sumokėto mokesčio dalis, tenkanti į Lietuvos vieneto pajamas įtrauktoms pozityviosioms pajamoms. Ši suma apskaičiuojama, K13 laukelio sumą padalinus iš K8A laukelio sumos ir padauginus iš K19 laukelio sumos arba K13 laukelio sumą padalinus iš K8B laukelio sumos ir padauginus iš K19 laukelio sumos;

168.5. K21 laukelyje įrašoma mokesčio suma, kurią kontroliuojantis Lietuvos vienetas gali iš PMĮ nustatyta tvarka apskaičiuotos pelno mokesčio nuo pozityviųjų pajamų, įtrauktų į to vieneto pajamas, sumos atskaityti kaip pelno mokesčio (ar jam tapataus mokesčio) sumą, sumokėtą nuo tokių pajamų užsienio valstybėje, su kuria sudaryta ir taikoma tarptautinė dvigubo apmokestinimo išvengimo sutartis, jeigu toje valstybėje ir pagal tos valstybės įstatymus pajamos, kurios laikomos kontroliuojančio Lietuvos vieneto pozityviosiomis pajamomis, buvo apmokestintos kaip tos užsienio valstybės subjekto pozityviosios pajamos. Šis laukelis užpildomas, taikant PMĮ 39 straipsnio 11 ir 12 dalių nuostatas;

168.6. K22 laukelyje įrašoma užsienio valstybėse sumokėtų mokesčių suma, kuri atskaitoma iš kontroliuojančio Lietuvos vieneto pelno mokesčio, mokėtino į biudžetą, sumos:

168.6.1. jei K18 laukelyje nurodyta suma yra mažesnė už K20 ir K21 laukelių sumą, tai K22 laukelyje turi būti įrašoma K18 laukelyje nurodyta suma;

168.6.2. jei K18 laukelyje nurodyta suma yra didesnė arba lygi K20 ir K21 laukelių sumai, tai K22 laukelyje turi būti įrašoma K20 ir K21 laukelių suma.

K22 laukelio suma perkeliama į deklaracijos PLN204 formos III dalies 61 laukelį arba į PLN204A formos II dalies 52 laukelį, arba į PLN204N formos II dalies 52 laukelį.“

5.96. Pakeičiu 169 punktą ir jį išdėstau taip:

„169. K23 laukelyje pasirenkama „Taip“, jei Lietuvos vienetas pateikia užsienio valstybės mokesčių administratoriaus patvirtintus dokumentus apie kontroliuojamojo užsienio vieneto pajamas ir sumokėtą mokestį.“

5.97. Pakeičiu 1691 punktą ir jį išdėstau taip:

„1691. K23A laukelyje pasirenkama „Taip“, jei Lietuvos vienetas pateikia pažymą, kurioje nurodytas užsienio valstybėje sumokėto mokesčio pavadinimas, šį mokestį nustatančio teisės akto pavadinimas, data ir numeris, jų vertimas į lietuvių kalbą.“

5.98. Pakeičiu 170 punktą ir jį išdėstau taip:

„170. K24 laukelyje įrašomas prie šio priedo lapo pateiktų dokumentų lapų skaičius.“

5.99. Pakeičiu 175.1 papunktį ir jį išdėstau taip:

„175.1. PLN204L priedo L1 laukelyje pasirenkamas leidžiamų ar ribojamų dydžių leidžiamų atskaitymų rūšies kodas;“.

5.100. Pakeičiu 177.1 papunktį ir jį išdėstau taip:

„177.1. PLN204L priedo L4 laukelyje pasirenkamas leidžiamų ar ribojamų dydžių leidžiamų atskaitymų rūšies kodas;“.

5.101. Pakeičiu 181 punktą ir jį išdėstau taip:

„181. Jei pelno mokestis buvo deklaruotas Metinės pelno mokesčio deklaracijos PLN204, PLN204A, PLN204N, PLN204U formos 01, 02, 03, 04 arba 05 versija, tai, tikslinant deklaracijas, turi būti teikiama atitinkama deklaracijos 01, 02, 03, 04 arba 05 versijos forma.“

5.102. Pakeičiu 182 punktą ir jį išdėstau taip:

„182. Taisyklės taikomos 2019 metais prasidėjusio mokestinio laikotarpio ir vėlesnių mokestinių laikotarpių pelno mokesčio apskaičiavimo ir deklaravimo atvejais.“

Viršininkė	Edita Janušienė